Apple vetoaa nyt tuomariin: pakote FBI:n auttamiseen tuhottava | Mobiili.fi\nNiko Haikala | Julkaistu 26.2.2016, klo 13:16\n26.2.2016, klo 15:40\nToivottavasti Applea ei pakoteta tuota tekemään, jos näin käy niin se on sitten hyvästit kaikelle yksitysyydelle sen jälkeen. Ainoaksi ratkaisuksi näkisin sen, että Apple aukaisisi tuon puhelimen omissa tiloissaan täysin omassa valvonnassaan ilman ketään ulkopuolista ja sitten vaan luovuttasi sen tiedon FBI:lle.\n26.2.2016, klo 17:43\nSiis mitä ihmeen yksityisyyttä sulla muka on? Yksityisyys on kuin neitsyys ja sen voi menettää vain kerran. Väitätkö olevasi vielä muka neitsyt? Toivottavasti Apple pakotettaisiin tekemään pedofiileille, mafiapomoille, jihadistijimeille, Putineille ja muille terroristeille turvapuhelin jolla pystyttäisiin suojaamaan kaikki rikollinen viestintä yksityisyyden nimissä. Onhan se kieltämättä hienoa, jos oikeus päättää tai tuomitsee jotain ja tuomittu sanoo, että en minä nyt viitsisi noudattaa oikeuden päätöstä koska se on mielestäni väärin ja olen niitä verojakin vähän maksannut.\n26.2.2016, klo 18:09\nNo se nyt vaan ja ainoastaan omasta käytöksestä kiinni päästääkö kaikki tietonsa eteenpäin.Esim kukaan ei edes pysty lukeen mitään mun ”viesti” keskusteluja. Vaikka niissä ei mitään olekaan ja mua ei tippaakaan kiinnosta vaikka joku saisikin ne urkittua, mutta teen nyt niin vaan periaatteesta. Jos antaa täyden yksityisyyden mennä kaikille, niin se on vaan omaa typeryyttä tai tietämättömyyttä. Toki on paljon mihin ei nykypäivänä pysty vaikuttaan.\n27.2.2016, klo 17:30\nIhan oikeasti, häh?\nJotta kun joku rikollinen käyttää puhelinta, olkoon merkki mikä tahansa, niin se oikeuttaa kaikkien muidenkin ko. puhelimen käyttäjien tietoturvan tuhoamiseen? Koska siihen se johtaa: kun piru = murtomenetelmä pääsee irti, se leviää aivan varmasti ja rajattomasti.\nOnneksi muiden puhelinmerkkien tietoturva on sellaisella tasolla, että ei tarvitse valmistajia vaivata tietojen esiin kaivamisella, vai mitä? Minäkin nyt vielä olen osannut pitää huolta yksityisyydestäni, ei löydy verkosta meikäläistä vaikka miten penkoisi.\nOikeusistuimetkin tekevät virheitä, usko tai älä. Niillä on semmoinen kummallinen tyyli, että se voittaa kenellä on tehokkain asianajaja (usein, ikävä kyllä, yhtä kuin moraaliltaan kyseenalaisin).\n26.2.2016, klo 15:58\nTeatteri jatkuu. Kaikki tiedetää, että fbi vie tämän lopulta. Yksityisyys nyt meni jo sillon ku ekan älyluurin käyttöön otti..\nSonera-verkolle parempia päiviä? – ”Sitkeä vika löydetty ja korjattu”\nLue seuraavaksi: HTC:lta luvassa ”vastustamaton puhelinkamera” ja ”mullistava älykello”


Epätoivottu vieras | Haminan seurakunta\nSuru on asia, jota me emme taida juuri toivoa elämäämme ja silti se tulee ajoittain jokaiselle kylään eri syistä ja eri suuruisena. Mietin, että lähteekö suru koskaan ns. kylästä pois ja onko edes tarkoitus niin. Olemme oppineet, että surutyön tehtyään voi taas palata ns. normaaliin elämään, mutta ehkä suru vain muuttaa samasta huoneesta toiseen huoneeseen. Silti se on koko elämän ajan kylässä ainakin taka-alalla. Voinee sanoa, että suru muuttaa meitä. Emme ole sen jälkeen enää entisenlaisia. Ehkä tämän asian voi elämässä nähdä myös hyvänä vaikka aina jotenkin kipeänä, karhean ja kosketusaran arven kaltaisena. Sielumme soitin vain soi koko elämämme ajan siitä eteenpäin hieman eri soinnilla. Ehkäpä jokainen surumme virittää soitintamme hieman toisenlaiseksi. Miltä sinun sielusi soitin tällä hetkellä kuulostaa? Uskallatko kuunnella sitä?\nKun on surua, ei voi iloita. Näin moni taitaa ajatella, mutta surun vastakohta ei ole ilo vaan se, että on suruton eli ei ole surua. Iloita ja nauraa siis saa surunkin kohdattua. Niin ei ole pakko tehdä kuten ei itkeäkään. Jokainen toimii kuin tuntee hyväksi. Toisen tunnemaailmaa ja sen ilmaisemista ei tarvitse rajoittaa. Miten usein muistotilaisuudessa voi kyynelten kostuttamilla poskilla olla samalla hymyn kare tai nauru voi raikaa. Suru kertoo menetetyn tärkeydestä elämässämme kuten myös ilo, kiitollisuus ja nauru. Elämässämme on aikanaan ollut jotain, mikä on ollut rakasta ja merkittävää ja muisto siitä on yhä meidän. Sitä meiltä ei riistetä.\nVoimia sinulle mitä nyt suretkin. Koska sitä suret, se on riittävän suuri asia surtavaksi. Itse aloitan kollegan kanssa jälleen sururyhmän seurakunnassa. Niitä on eri vetäjien kanssa muutama vuosittain. Ne on koettu hyvänä rinnakkaistuen, luottamuksellisuuden ja kuulluksi tulemisen takia. Ne ovat maksuttomat, niissä ei kysytä uskon määrää vaan ”Ketä sinä suret?”\nKari Rautiainen, pastori\nKirjoitus Reimari-lehdessä 18.9.2019


Itsemurha rikkoo myös läheiset | Anna.fi\n13.10.2005 Teksti: Anna.fi Kuvat: iStock\nLäheisen itsemurhasta jäljelle jää joukko rikkinäisiä ihmisiä. Suruprosessi on pitkä, eikä oikeaa kaavaa ole. Sinä et jaksanut elää, miten jaksamme me?\nAnna-Leena Härkönen on tarttunut kipeään aiheeseen, läheisten tuskaan, kirjassaan Loppuunkäsitelty. Härkönen käsittelee teoksessaan pikkusiskonsa Killin itsemurhaa. Hän painottaa kirjassaan, ettei itsemurha ole valinta: ”Se on sitä, ettei ole enää mitään muuta vaihtoehtoa.”\nHärkösen kirja on omakohtainen tunnetilitys pikkusiskon itsemurhan jälkeisestä surusta. Vaikka tunteet heiluvat epäuskon, itsesyytösten ja tuskan välillä, häneltä löytyy ymmärrystä ja loputonta rakkautta pikkusiskoaan kohtaan.\n”Me sanomme, että tämä on helvetti. Mutta meillä on kaiken tämän keskellä helpompaa kuin sinulla oli, sillä meidän helvetissämme saa välillä hengähtää. Sinun helvetissäsi ei ollut enää taukoja”, kirjoittaa Härkönen.\nItsekäs teko vai ainoa mahdollisuus?\nMoni näkee itsemurhan itsekkäänä tekona, toinen kutsuu pelkuruudeksi kohdata elämän ongelmat. Mutta kun rakas ihminen kärsii löytämättä ulospääsyä ahdingostaan, ovatko itsekkäitä läheiset, jotka vaativat häntä jaksamaan heidän takiaan?\nAnna-Leena Härkönen suuttuu kirjassaan syytöksistä. ”Emmehän me tuomitse niitäkään, jotka heittäytyivät keskitysleireissä sähköaitaa vasten”, hän sivaltaa.\nHän näkee siskonsa ratkaisussa luottamuksen perheen voimaan. ”Sun siskosi tavallaan siirsi taakkansa teille, hän sanoo kotiovellani. Olen pitkään hiljaa. Niin, sanon sitten. Se jätti sen meille, koska me jaksetaan se kantaa.”\nSuomen Mielenterveysseuran SOS-keskuksen johtaja Outi Ruishalme näkee työssään läheisten surun ja hämmennyksen.\n– Läheisestä itsemurha on usein itsekäs ratkaisu. Se ei kuitenkaan ole kohdistettu läheisille, vaan on usein ainoa keino päästä pois ahdistavasta tilasta. Se on toive, että olo helpottuisi, Ruishalme toteaa hiljaa.\nSuruprosessi – matka anteeksiantoon\n”Nyt on taas yksi päivä eletty loppuun (–). Siinä on koko tämän tuskan kuva. Hiljaista kitumista minuutista toiseen, tunnista toiseen. Yksi päivä on jo saavutus, jota pitäisi juhlia”, Härkönen kuvaa tekstissään.\nSuruprosessi on Ruishalmeen mukaan kaikilla hyvin yksilöllinen. Traumaattisissa kriiseissä on kuitenkin aina yhteneväisyyksiä.\n– Ensireaktio on shokki, sillä ihminen ei usein ole osannut varautua läheisen itsemurhaan. Asiaa on vaikea hyväksyä. Jotkut tulevat hysteerisiksi, toiset taas ovat näennäisesti tunteettomia. Mielen valtaa epäusko ja asian kieltäminen, Ruishalme kuvaa.\n– Reaktiovaiheessa hyväksytään tapahtunut, ja sitä seuraa usein pelon, vihan, syyllisyyden, häpeän ja surun tunteiden sekamelska. Ehkä ’maalina’ voisi olla anteeksianto, hän pohtii.\nShokin keskellä moni läheinen katsoo kriittisenä peiliin: olisinko voinut estää sen? Mitä sanoo asiantuntija?\n– Me teemme itsemurhan ehkäisytyötä, joten lähdemme siitä, että sen voi estää, Ruishalme pamauttaa.\n– Tiedostamme tietenkin, että kaikkia itsemurhia ei voi pysäyttää, ja läheisen kohdalla tämä on aina pelkkää jossittelua. Täytyy muistaa, että vastuu on kuitenkin aina yksilöllä. Hän tekee itse ratkaisut.\nYksi olkapää, kiitos\n– Suru lähtee vain suremalla, Ruishalme lainaa vanhaa viisautta.\nLause tuntuu raadolliselta. Eikö tilanteeseen ole mitään helpotusta? Ruishalmeen mukaan on tärkeää, ettei tunnemyrskyyn jää jumiin.\n– Jotkut tarvitsevat tässä apua. Esimerkiksi kriisiterapia auttaa kohtaamaan tunteet, hän muistutta\nRuishalme ei tuomitse lääkepurkkiinkaan tarttumista.\n– Joissain tilanteissa lääkkeet ovat ihan hyviä, mutta ne eivät saa estää asian käsittelyä ja suruprosessin aloittamista.\nYstävien ja perheen tuki sekä erilaiset vertaistukiryhmät antavat voimaa. ”Otan osaa” on Härkösen mukaan hyvä lause lohduttaa omaista. Silti monet pakenevat vaikeaa tilannetta. ”Sä et varmaan halua puhua siitä, moni sanoo toiveikkaana. Mutta minä haluan puhua juuri siitä. He eivät itse halua puhua siitä”, Härkönen kirjoittaa.\nSuomessa tehdään vuosittain noin 1200 itsemurhaa ja yrityksiä kymmenkertaisesti enemmän. Maailmanlaajuisesti itsemurhia on miljoona. Monen kohtalo jää avoimeksi. ”Oliko sinun viimeinen viestisi, ettet ollut minkään arvoinen? Että sinä vihasit itseäsi niin paljon, ettet voinut enää olla itsessäsi?”, Härkönen kysyy kirjassaan. ”Mutta täytyihän sinun tietää, että sinua rakastettiin, paljon. Missä meni vikaan?”\nMaailmanlaajuisesti masennus ja mielisairaudet ovat syylistan kärjessä. Mielenterveyden ongelmat tai päihderiippuvuudet eivät kuitenkaan ole ainoita syntipukkeja, myös elämänkolhut ja yksinäisyys voivat ajaa kuilun partaalle. Voidaanko mielenterveys- ja päihdeongelmiin panostamalla ehkäistä itsemurhia? Ruishalmeen mukaan kyllä. Ongelmana on kuitenkin paljon puhuttu resurssipula.\n– Välillä itsemurha-alttiita ei oteta vakavasti. Joskus tuntuu, että SOS-autolla Auroraan tuotu ihminen laitetaan suurin piirtein takaovesta pihalle, Ruishalme tuohtuu.\n– Hoitopaikat ovat minimissään, ja toisinaan avohoito on suoranaista heitteillejättöä. Vaikka välillä tuntuu, että systeemi on kuuro, apua kannattaa silti hakea, Ruishalme kuitenkin rohkaisee.\nAnna-Leena Härkönen: Loppuunkäsitelty. Kustannusosakeyhtiö Otava 2005.\nValtakunnallinen kriisipuhelin: 010 195 202\nTeksti: Heidi Niva / A4 Media Oy (18.10.2005)\nHardo Matinkylä / 15.3.2018 klo 13:01\nJust niin. Sinä ja jumalasi. Jos joku satuolento esim. Jumala olisi olemassa, hän ei järkkäisi ihmisille pahaa oloa. Tai sit on sun jesse v……mainen jätkä\nWilson / 21.11.2017 klo 11:02\nHyvä ystäväni teki loppukesästä itsemurhan. Olin tuntenut hänet 30 vuotta, urheilin säännöllisesti hänen kanssaan ja olinpa ollut hänen kanssaan jopa yhteisillä ulkomaanmatkoillakin. Kun kuulin siitä, en aluksi voinut uskoa – olihan hän uskovainen perheellinen ihminen. Mutta jotain oli tapahtunut hänen elämässään kun hän ei enää huutanut Jeesuksen puoleen vaan päätyi aivan toisenlaiseen ratkaisuun. En tietenkään voi syyttää ketään enkä myöskään syyllistää. Ilmeisesti hän koki tilanteensa mahdottomaksi eikä löytänyt enää ulospääsyä. Sanon tämän kuitenkin varovasti ja varauksella: Itsemurha on silti itsekäs teko. Tekijä jättää aukon perheeseensä, ystäväpiiriinsä ja työpaikalleen. Hän jättää jälkeensä vaikeita tilanteita; miten selittää lapsille ettei sitä ihmistä enää ole? Hän jättäää jälkeensä myös kysymyksiä – etenkin meille toisille uskovaisille: missä hän on nyt? Olisimmeko voineet toimia toisin? Olisiko Jumalalla sittenkin ollut hänelle suunnitelma jota hän ei vaan tuskassaan ja ahdistuksessaan huomannut?\nOnnellinen kuitenkin / 12.1.2021 klo 13:29\nKyllä itsemurha rikkoo valtavasti elämässä.\nOma isäni teki itsemurhan ollessani 13-vuotias. Se surutyö kesti kymmeniä vuosia. Nyt kun ikää on tullut itselle, niin nyt siitä teosta on niin kauan. Voimia kaikille itsemurhan tehneille läheisille! Ja itsemurha ei parhaimmissa tapauksissa onneksi periydy. Me lapset emme ole päätyneet samaan ratkaisuun. Eikä lapsenlapset. Elämä jatkuu tuostakin huolimatta.


Uuden Musiikin Kilpailun haku on päättynyt | UMK21 | yle.fi\nHaku on auki Kuva: Yle Uuden Musiikin Kilpailu,Uuden Musiikin Kilpailu 2021\nJulkaistu 01.09.2020 - 07:59 . Päivitetty 08.09.2020 - 00:02\nHaku Uuden Musiikin Kilpailuun on päättynyt 7.9. klo 23.59. Kiitos hakubiisin lähettäneille! Valituille kilpailijoille ilmoitetaan jatkoon pääsystä henkilökohtaisesti 31.10.2020 mennessä.\nVoittaja ja Suomen seuraava euroviisuedustaja valitaan Tampereella 20.2.2021. Kilpailijavalinnat tekee musiikin ammattilaisista koostuva asiantuntijaraati, jonka puheenjohtajana jatkaa YleX:n musiikkipäällikkö Tapio Hakanen.\n– UMK yhdistää suomalaisia musiikin avulla tarjoamalla yhden vuoden suurimmista TV-show’ista. Joka kevät meistä kaikista löytyy se musiikin asiantuntija, joka haluaa olla mukana vaikuttamassa miten ja kenen toimesta Suomea edustetaan Euroviisuissa - maailman suurimmassa musiikkishow’ssa. UMK tarjoaa kaikille artisteille mahdollisuuden nousta urallaan uudelle tasolle, sekä biisinkirjoittajille tilaisuuden saada kappaleensa 180 miljoonan katsojan kuultavaksi. Innolla odotan minkälainen hieno kattaus tänä vuonna mukaan lähtee, Hakanen kertoo.\nUMK21-kilpailijat paljastetaan tammikuussa ja kausi huipentuu finaaliin 20. helmikuuta. Tampereen Mediapoliksen tv-studioilla järjestettävä finaali näytetään suorana Yle TV1:llä ja Yle Areenassa. Vuoden 2021 Eurovision Song Contest järjestetään Rotterdamissa, Alankomaissa 18.-22.5.2021.\nMyös UMK-palkinnon suunnittelukilpailun ensimmäinen vaihe on päättynyt.


Ateena on monelle vain portti Kreikan saarille - Tripsteri\njulkaistu 05.12.2019 | muokattu 02.02.2020\nAteena on monelle portti Kreikan saarille, mutta länsimaisen kulttuurin, filosofian ja demokratian syntykotina tituleerattu kaupunki on itsessään vierailun arvoinen.\nTalouskriisin jälkimainingeissa kaupunkielämä kokee uutta nousuaan, kun viihtyisiä ja personallisia kahviloita ja pikkupuoteja avataan ympäri kaupunkia.\nEdullinen asuminen on tuonut kaupunkiin paljon vaihtoehtokulttuuria, katutaide kukoistaa ja kaupungin yleisilmettä pyritään taas parantamaan.\nAteena on hyvä kohde kiireettömälle oleskellulle, sillä kaupungissa luonteessa yhdistyy metropolin vilkkaus pikkukaupungin rauhallisuuteen.\nPerinteiset nähtävyydet kuten Akropolis ja muut arkeologiset kohteet ovat Ateenan valttikortteja, mutta niin ovat myös uudet: 2000-luvun alussa avattu upea Akropolismuseo on informatiivinen ja vuonna 2017 valmistunut, tähtiarkkitehti Renzo Pianon suunnittelema Stavros Niarchos kulttuurikeskus tarjoaa jääluistelua ”talvella”, laajalla kattoterassilla käyskentelyä, rauhallista työskentelytilaa sekä konsertteja ja vaihtuvia näyttelyitä. Lisäksi aurinkoa riittää Ateenassa ja rannat sijaitsevat vain 30 minuutin matkan päästä keskustasta.\nATEENAN NÄHTÄVYYDET JA MUSEOT\nAntiikinaikaiset nähtävyydet ovat tietysti pakollisia kohteita jokaiselle Ateenan matkaajalle ja niitä ilmestyy eteen pyytämättäkin keskustassa kävellessä. Tätä aikakautta voi tutkia sekä raunioiden että erinäisten museoiden kautta. Myös nykytaiteella on merkityksensä kaupungissa, ja sitä esitellään useassa museossa ja lukuisissa gallerioissa. Likavittos-vuori, joka nousee Kolonaki-kaupunginosasta, on loistava näköalapaikka. Sieltä saa hienon panoraaman koko kaupungista.\nKaupungin arkkitehtuuria hallitsee 1960-luvun insinöörien suunnittelemat yksioikoiset kerrostalot, joten esteetikon silmää hiveleviä rakennuksia täytyy osata etsiä oikeista kaupunginosista. Rannalle virkistäytymään pääsee keskustasta taksilla tai metrolla ja raitiovaunulla. Hyviä rantoja on esimerkiksi Glifadassa ja ne sijaitsevat aivan raitiovaunupysäkkien yhteydessä.\nAteena on kaupunginosista yhteenkasvanut miljoonakaupunki. Keskustasta löytyy kaupunginosia jokaisen makuun: hienostunut Kolonaki, rento Metaxourgeio, trendikäs Gazi/Kerameikos, poliittinen Exarchia, boheemien suosima Koukaki sekä illanvieton mekka Psiri. Pohjoisessa Kifissian esikaupunki on lapsiystävällinen ja rauhallinen. Lähellä merta taas sijaitsevat Glifada ja Vougliameni. Piraeuksessa kannattaa illastaa Mikrolimanossa ta Marina Zea:ssa.\nAteenassa on tuhansittain hotelleja ja ne sijaitsevat ympäri kaupunkia. Jos suunnittelet pääosin viettäväsi kaupunkilomaa, suosi mukavia, hyvällä sijainnilla olevia kaupunginosia kuten Kolonakia, Plakaa tai Koukakia. Jos taas haluat viettää aikaa rannalla, valitse hotelli ylellisestä Glifadasta tai Vougliamenista. Jos olet jatkamassa Ateenasta saarilomalle, ota hotelli kalaravintoloistaan kuulusta Pireauksesta.\nLue Ateenan hotelleista lisää tästä\nAteenassa on taloudellisesta kurimuksesta huolimatta alati kasvava ravintoloiden kirjo. Perinteisten ravintoloiden ohella kaupungissa voi nykyään nauttia minkä tahansa kansainvälisen keittiön antimista, mutta perinteiset kreikkalaiset ravintolat voivat edelleen hyvin. Kreikkalaisessa keittiössä on vaikutteista niin idästä kuin lännestä ja ruoka on monipuolista ja maukasta. Siinä korostuu kasvisten monipuolinen käsittely sekä kala, ja monella tapaa mausteisesti murennettu lammas, kana ja sianliha. Ravintoloita on eri hintaluokissa, joskin keskihintaiset tavernat vallitsevat. Tyypillistä pikaruokaa pitagyrosta, eli pita-leipään rullattua porsaan- tai kananlihaa, tsatsikia, tomaattia, perunaa ja sipulia saa lähes jokaisesta kadun nurkasta.\nMonet kreikkalaiset jättävät aamiaisen väliin. Ehkä juuri siksi brunssikulttuuri ei ole varsinaisesti rantautunut Ateenaan. Sen sijaan kahviloissa istutaan pitkään, niin arkena kuin viikonloppuisin. Kahviloista saa tunnettuja erikoiskahveja, mutta myös kreikkalaisia erikoisuuksia kuten freddo cappuccinoa (kylmää capuccinoa kermalla), frappéta (pikakahvista ja maidosta tehty kylmä juoma) sekä kreikkalaista kahvia, jota ennen Kyproksen valtausta vuoteen kutsuttiin nimellä turkkilainen kahvi. Kreikkalaiset käyttävät perinteisesti paljon sokeria kahvissaan. Niinpä kahvi tilataan glyko´(makea), metrio´(keskimakea) tai skéto (ilman sokeria).\nPerinteisissä kahviloissa voi nauttia myös aniksen makuista ouzo-viinaa, joka kuumana kesäpäivänä jääpalojen kanssa nautittuna piristää kummasti.\n”Nukkua kanojen kanssa”, näin kreikassa nimetään (yleensä ulkomaalaisia), jotka menevät aikaisin nukkumaan. Kreikkalaiset nimittäin juhlivat myöhään. Tai oikeastaan aikaiseen. Juhlat alkavat suomalaisittain myöhään ja kestävät tyypillisesti aamuun saakka. Yöelämä on tulvillaan erilaisia paikkoja. Psirriä ja Kerameikosta pidetään parhaina bilekaupunginosina.\nLASTEN KANSSA ATEENASSA\nKreikkalaiset rakastavat lapsia. Paikallisten ystävällisyys kompensoi sitä hankaluutta, joka tulee vastaan lastenvaunujen kanssa liikkuessa. Ihan pieniä lapsia kannattaakin pitää kantorepussa. Erityisesti lasten kanssa pitää varoa liikennettä. Kreikassa sattuu eniten kuolemaan johtavia liikenneonnettomuuksia koko Euroopassa. Ateenan kävelykeskusta on kuitenkin laaja.\nLapset ovat varsin tervetulleita ravintoloihin ja lasten suosikkiruokia ovat kreikkalaiset perunat ja souvlaki.\nLapset pelaavat palloa ja juoksentelevat aukioilla ja kaduilla. Leikkipuistoja on harvakseltaan, mutta keskustasta niitä löytyy esimerkiksi akropoliskukkulan juurella ja kansallispuutarhasta Syntagman aukion vieressä.\nUseat museot tarjoavat opastuksen myös lapsille ja museokaupoista voi ostaa kuvakirjoja antiikin tarinoista englanniksi, ranskaksi tai saksaksi.\nAteenan pääshoppailukatu on Ermou, joka ulottuu Sintagman aukiolta aina Monastirakin aukiolle sakka. Monastirakin joka sunnuntaiselta kirpputorilta löydät mitä erikoisempia esineitä vanhan antiikin ja krääsän muodossa, jota niin kreikkalaiset kuin Balkanilta tulevat kauppiaat nostavat esiin autoistaan.\nPlakan kävelykaduilta löytyvät parhaimmat matkamuistot, esimerkiksi Kreikassa valmistetut nahkasandaalit ja -laukut sekä luonnonkosmetiikka. Ateenan keskusmarkkina löytyy Athinas-kadulta, ja sen läheisyydessä olevien sivukatujen pikkukaupoista kannattaa ostaa mausteita.\nJokaisessa kaupunginosassa järjestetään myös viikottainen laiki-market, eli vihannes- ja hedelmämarkkinat. Satoja metrejä ulottuvat katumarkkinat tarjoavat silmäniloa: kauniisti aseteltuja hedelmiä edullisesti ja paljon paikallisia asukkaita pöhisemässä. Ateenasta löytyvät myös kaikki isot brändit, niin keskustasta kuin esikaupungeista.\nAegean airways lentää Helsingistä suoraan Ateenan ympäri vuoden. Finnair ja Norwegian lentää suoraan kesäisin. Useat eurooppalaiset lentoyhtiöt kuten SAS, KLM ja Lufthansa lentää myös edullisesti Ateenaan Tukholman, Kööpenhaminan, Amsterdamin, Munchenin tai Frankfurtin kautta.\nAteenassa on kattava julkinen liikenne. 90 minuutin lippu maksaa 1,40€, viiden vuorokauden lippu 9€. Kolme metrolinjaa kuljettaa suhteellisen luotettavasti ympäri kaupunkia. Bussi- ja trolleybussiverkosto on erittäin kattava, mutta ne eivät välttämättä noudata aikatauluja. Raitiovaunu palvelee eteläisiä kaupunginosia.\nAteenan taksinkuljettajat ovat oma lukunsa, mutta kunhan varmistaa että autossa on taksamittari, taksilla pääsee edullisesti ja jouhevasti perille.\nNäin pääset lentokentältä Ateenan keskustaan\nAteenalaiset vasta opettelevat kierrättämään. Kaduilta löytyvät sekä muovi-, paperi- että sekajäteastiat.\nKahvila- ja ravintolatyöntekijöiden palkat ovat pienet. Jos olet tyytyväinen palveluun, anna tippiä.\nJos asut Airbnb:ssä, ota huomioon, että niiden yleistyminen on viime aikoina nostanut vuokria ja asuntojen hintoja monessa kaupunginosassa. Sen seurauksena paikallisilla ei ole enää varaa jäädä omaan naapurustoonsa. Hyvä vinkki on kysellä majoittajalta miksi hän pitää airbnb:tä: Onko hän paikallinen? Onko hänellä useita kohteita? Monelle paikalliselle vieraiden majoittaminen kotona on myös tärkeä ja välttämätön tulonlähde.\nKreikassa vessapaperit laitetaan roskikseen, ei pönttöön! Viemäriverkosto ei kestä vessapaperieden huuhtoamista. Pönttöjen vierestä löytyy roskikset papereita varten.\nUsein kysyttyä Ateenasta


Pihein moottori - www.fjdc.org\nViesti Kirjoittaja Könpiä » 26.08.2019. 11:18\nTuumaillu täs siirtyäkö kahden auton politiikkaa vai yks kompromissi auto. Mieleen tuli kysyä mikä on jeeppien vähäkukutuksisin moottorimalli ja montako litraa se rehellisesti vie sekaajossa? Yleisesti puhutaan että jeeppien diisselit on epävarmoja mutta vertaillaan kaikkia malleja ja kertokaa ne "luotettavat" dieseli mosat\nViesti Kirjoittaja passenger » 26.08.2019. 12:52\nOmat kulutuslukemat alla.\n-00 XJ 2,5Td kilsoja takana omassa käytössä n. 20 tkm ja keskikulutus 9,5. Joka tankkaus ylhäällä Fuelio-sovelluksessa.\n-11 Patriot 2,2 CRD, kilsoja n. 13 tkm ja keskikulutus 7,1\nTuo XJ on kaupankin. Ja mielelläni myyn auton Pröttikselle...\nViesti Kirjoittaja henu » 26.08.2019. 19:36\nWJ 2.7crd mersusta, tämän kesän ollu matkakulutus 7.8 sisältäen jonkunverran kaupunkia, matkanopeus maantiellä pääasiassa 80-120km/h\nTalvella 8.5 nopeudet samoja luokkia kun kesällä.\nJoskus nollasin pitemmälle reissulle lähtiessä niin 7.3l todellinen kulutus 80km/h jurnuttaen.\nViesti Kirjoittaja Eimehtään » 26.08.2019. 19:43\nMatka-ajossa ei alle kympin pääse,ko alamäessä. City ajossa 20 helposti.. Ja bentsiinia.\nViesti Kirjoittaja Desert_Runner » 26.08.2019. 20:40\nWJ Jeeppi 2000 Quadra-Drive italiano 3.1 diesel kulutus pyörii siinä 10-12 välissä riippuen ajaako tasakaasulla vai nouseeko mäet kaasua painaen Osaa syödä kaiken mitä työmatkoja varten tankkiin laitan, mut kympissä pyöriessä oon näkevinäni että on suht pihi suhteessa tekniikkaan (esikammiodiesel). Turbiinin lukon käsiohjauksen kun jaksais kehitellä nii vois ehkä mennä kympin allekkin.\nLuotettavuudesta sen verran että vuodessa tullut n. 30 tuhatta kelattua mittariin. Ainut vika moottorissa on ollut vuotava venttiilikopan tiiviste (ei vuoda enää) ja jäähdytyksen vesitukin pultit löystyy tärinästä (Loctite 222 ratkaisi sen asian)\nEdit: ai juu, ja mulla on kahden auton taktiikka. Vanhoja osaan korjata ja luotan kai niissä itteeni, uusien tekniikkaan en halua edes sattua. Jos uudemman ostan joskus (ehkä 2006 ja ylöspäin) nii vien tutulle ammattikorjaajalle, joka taasen maksaaaa...\nViesti Kirjoittaja Timo L » 27.08.2019. 16:54\nAjoin pari vuotta työmatkat ja kauppareissut (n.15 tkm vuodessa) 207 1.6Hdi- pökötillä. Sillä säästi todellisissa kustannuksissa (polttoaineet, ajoneuvoverot/ käyttövoimavero, vakuutukset) vuositasolla karvan alle 4000€ verrattuna samat matkat ZJ 5.9:llä.\nJos haluat säästää, niin ostat itsellesi kulmapyörittelyyn jonkun pikkukinnerin pienellä koneella. Jos pitää päästä ajamaan myös matkaa ja kohtuukokoisella autolla, niin ei se auta kuin maksaa kulut siitä.\nViesti Kirjoittaja Könpiä » 28.08.2019. 12:16\nJuu sitä tässä järkeilenkin että onko se kahden auton politiikka jossa ei tarvi tehdä maasturissa kömpelöjä kompromisseja vai mitä maksaa käyttiksenä maltillinen jeeppi. Joskus ajoin 4 vuotta köyttöautonani suzuki jimny, halpa autohan se oli ylläpitää ja tankata mutta kyllähän siinä oli paskat ajoominaiauudet, pienet tilat, tehoton ja ennenkaikkea hengenvaarallinen kippohan se oli vaikka olis kolaroinu ihan vaan rusakonki kanssa. Sai riitellä se. Paljonko jeepeissä (xj,zj, wj tms) on vakuutukset ja verot? Riippu toki kaikesta mutta onko ne aivan henkilöauto tasoa? Laskiskelin xjn tiedoilla että pitäs autoveron olla 350.\nViesti Kirjoittaja Desert_Runner » 28.08.2019. 19:09\nNo, sehän riippuu ihan tietenki voimanlähteestä, ja eli dieselin kohdalla siis myös montako kyytiin saat katsastajan mielestä ottaa. Tais WJ olla jotain viitisen sataa kun oli pakuna, viis paikkaisena menee tottakai tuplat kiitos suomiverotuksen.\nHuomannut että jotku on ostaneet nyt bensavehkeitä, V8 ja suorakutosia kun alkaa dieselin erotus/verotus bensaan olla jo olematon. Ite otin edelleen dieselinä kun tykkään vedellä kärryä ja tottunut dieseliin. Ei se jenkki bensakonekkaan ollut poissuljettu vaihtoehto, kävihän mulla mielessä jo Dodge Dakotakin mutta kun niitä tulppia on aika paljo siellä.. ja bensan kulutus tais olla sillä jotain kahdenkymmenen tuolla puolen, liekö pääseekö likille viittätoista millään. Jollain Seinäjokisella hinausfirmalla on semmonen punainen Dakota, hieno se kyllä on.\nHullua täällä suomelassa onkin tuo että periaatteessa mikä tahansa vehje, sellanenkin joka vie paljon, toimisi täällä mutta kun verotuksella halutaan ohjata "vähäpäästöisempiin" vaihtoehtoihin..\nJotkut on alkaneet ajella kauppareissuja kuorma-auto-pakuilla. Pieni vero, paljon tilaa ja penkkejä, ja joissakin pieni kulutus. Ja eikös niillä saa jo ajaa sataakin joillakin?\nViesti Kirjoittaja Ande » 29.08.2019. 20:40\nSamoilla linjoilla henun kanssa. Mulla 8.3 kun nollasin ajotietokoneen kun lumet lähti. Ajot konetietä, normi maantietä ja hiekkatietä. Motaria ehkä kolmannes muun liikenteen mukana 110- 130 vauhdilla. Kaupunkia niin vähän ettei voi laskea, lähinnä noita ohitusteitä ja parin kilsan kauppareissuja lukuunottamatta. Sitten noita pikkuteitä pienemmillä vaihteilla.\nTampere- Savonlinna 7.4 muistaakseni.\nSamoilla kulkee tuo WJ Mersun koneella kuin kolme vuotta tuoreempi muijan entinen Citikka 1.6 bensa automaatti. Eli vie vain 68 % enemmän kuin tuo käyttis Auris hybrid bensaa. Vaihdoin siis tuon Citikan Jeepiin, oli helppo perustella kulutuksella, tiloilla ja turvallisuudella... Ne naiset No useamman kerran viikossa käytössä oleva harrastepelihän tuo Jeep mulle on. Muija on ajanut sillä 100 metriä koeajolla. Eli aina käyttää Toyotaa, ja mulle jää Jeeppi.\nJa onhan tuo WJ kaupungissa kiva ja yllättävän näppärä. Pyörät kääntyy ja ikkunoista ja isoista peileistä näkee mihin etenee tai peruuttaa, eikä tartte katsella tuota Toyotan peruutuskameraa, kun en vaan pienistä ikkunoista ja peileistä oikein näe. Kamera on sinänsä pirun hyvä, mutta WJ ei tartte.\nSäkällähän näissä nuo kustannukset tulee. Tonni dieselveroa ja korjauksiin x. Tottunut vain noihin Mersun dieseleihin ja onhan ne kivoja kun varaa pari tonnia ilmavuotoihin ja suuttimiin. Mulla tuli 320000 kohdalla nuo murheet. Eli seuraavat 320tkm ilmaisia Muutenhan nuo koneet ja laatikko on ikuisia...\nHalvalla pääsee, kun ostaa jonkun hinnat alkaen uuden pikkuisen ja ajaa sen loppuun takuu plakkarissa ilman huolia, ja paaliin.\nOsta nyt vaan Jeep, niin saat rahoille iloa minkä tahansa valitsetkin.\nViesti Kirjoittaja Desert_Runner » 29.08.2019. 21:09\nOnko tuo millä lootalla ton mersun 2.7 koneen kanssa? Ultradrive eikös, mutta mikä niistä? Mimmosesti vaihtaa vaihteita tuommonen uudempi, jos vertaa vanhempaan torquefliteen?\nViesti Kirjoittaja Keimo » 29.08.2019. 23:34\nNo ei.. olisko 722.6 tai jotain sellaista. Eli Mersun loota Mersun koneen perässä.\nViesti Kirjoittaja henu » 30.08.2019. 4:24\nEn voi kauheesti liputtaa omalla kohdalla tuota lootaa kun nytkin se tarviis remppaa, oletus on että venttiilikoineisto väljä ja vuotaa joka taas aiheuttaa vaikka sun mitä oiretta, noh korjataan taas kalliilla niin voi mennä essonbaariin vanhojen taksikuskien kanssa hirnumaan mersun tekniikoiden hyvyyttä...\nViesti Kirjoittaja Könpiä » 30.08.2019. 17:25\nKyllä se bensana melkeen on oltava. Pakuks ei viitti rekisterlidä kun jahtiaikana oltava 5henkee ja yli tonnin verot on jo liikaa. Xjssä on pienet verot ja maltillinen kulutus (12 litraa keskikulutus jos oiken käsittäny?) Nii sitä vois jo harkita ympärivuotiseks käyttöautoks. Jos taas päätyy pitää jepoo talviautona ja seisonnas reilut puolet vuodesta ni voishan se olla isompikin veelohko. Jotain zj korimallii jolloin verotus vielä painon mukaa eikä päästöjen. Zj:n keskikulutus käsittääkseni parilitraa enemmän ko xj:n? 14-15?\nViesti Kirjoittaja Timo L » 30.08.2019. 18:28\nViesti Kirjoittaja rane58 » 31.08.2019. 6:46\nJeeppi vie vähän bensaa kun vertaan Oldsiini, kaikki on suhteellista....?


HELSINGIN JA ESPOON KAUPUNKIEN VÄESTÖENNUSTEET. Helsingin kaupungin tietokeskus Pekka Vuori - PDF\nHELSINGIN JA ESPOON KAUPUNKIEN VÄESTÖENNUSTEET. Helsingin kaupungin tietokeskus Pekka Vuori\nDownload "HELSINGIN JA ESPOON KAUPUNKIEN VÄESTÖENNUSTEET. Helsingin kaupungin tietokeskus Pekka Vuori 21.3.2012"\n1 HELSINGIN JA ESPOON KAUPUNKIEN VÄESTÖENNUSTEET Helsingin kaupungin tietokeskus Pekka Vuori\n2 Ennusteiden laadinta Helsingin, Espoon ja koko Helsingin seudun väestöennusteiden laadintaan käytetään kahta väestöennusteohjelmistoa: Seudun ja kaupungin tasoinen väestöennusteohjelmisto, jota Kaupunkitutkimus TA käyttää Helsingin seudun ja Helsingin kaupungin (koko kaupungin tasoisten) väestöennusteiden laadintaan. Sitä on käytetty myös muiden alueiden väestökehityksen analyyseissä. Kaupungin alueellinen väestöennusteohjelmisto, jota Helsingin ja Espoon kaupungit käyttävät alueellisten ennusteiden laadinnassa.\n3 Helsingin seudun ja kaupungin väestöennusteohjelmisto Helsingin seudun väestöennusteohjelmisto tuottaa vaihtoehtoisiin taloudellisiin skenaarioihin perustuvia väestöennusteita Helsingin seudulle sekä sen osana Helsingin kaupungille sekä muulle seudulle. Ohjelmisto perustuu aluetaloudelliseen väestö ja työmarkkinamalliin sekä ns. demografiseen projektiomalliin. Sen lähtötietoina käytetään ennusteen lähtövuoden väestötietoja 1 vuotisikäryhmittäin sukupuolen mukaan sekä syntyvyyttä, kuolleisuutta ja muuttoliikettä koskevia parametrejä. Parametrit perustuvat tutkimuksiin sekä aikaisempien vuosien tilastoaineistoihin. Ennusteohjelman tuloksena saadaan tehtyihin oletuksiin perustuva väestöennuste iän (1 v.) ja sukupuolen mukaan vuosittain Helsingille, muulle seudulle sekä koko Helsingin seudulle. Ennusteprojektissa tuotettavat vaihtoehtoiset talousskenaariot sekä niiden pohjalta tehtävät väestöennusteen toimivat keskustelun pohjana Helsingin kaupungin talous ja maankäyttösuunnitelmia tehtäessä.\n4 Helsingin ja Helsingin seudun ennustemenetelmä: muuttoliikkeen jakaminen eri suuntiin Helsingin ja Helsingin seudun nettomuutto muuttosuunan mukaan Helsinki Helsingin seutu Seudun sisäinen Ulompi työmarkkina-alue (Seudun sisäinen) Ulompi työmarkkina-alue Muu kotimainen Ulkomaalaiset Muu kotimainen Ulkomaalaiset Helsingin seudun muuttoliike jaetaan 1. laajan työmarkkina alueeseen, 2. muuhun Suomeen ja 3. ulkomaalaisiin. Helsingin muuttoliikkeessä erotetaan vielä 4. Seudun sisäinen muuttoliike\n5 Helsingin ja Espoon kaupunkien alueellinen väestöennusteohjelmisto Ohjelmisto perustuu demografiseen projektiomalliin. Mallissa ennustetaan erikseen lähtötilanteessa olemassa olevan asuntokannan väestö ja rakennettaviin uusiin asuntoihin tuleva väestö. Ennusteen lähtötietoina käytetään: Ennusteen lähtövuoden alueittaisia väestötietoja 1 vuotisikäryhmittäin sukupuolen mukaan. Alueellista asuntotuotantoennustetta Koko kaupungin ennusteesta saatavia ikäryhmittäisiä tavoitelukuja Lisäksi mallissa käytetään parametreja, jotka koskevat syntyvyyttä kuolevuutta muuttoliikettä uusien asuntojen asumisväljyyttä ja ikärakennetta\n6 Ennusteohjelmisto koostuu seuraavista osista 1: Lähtötietojen ja parametrien käsittelyt Vanhan kannan ennusteen laskenta Uustuotannon ennusteen laskenta Vanhan kannan ja uustuotannon ennusteiden yhdistäminen sekä täsmääminen koko kaupungin ennusteeseen Ennusteiden tulostus Mallissa alkutilanteen väestöä projisoidaan vuosittain eteenpäin ottaen huomioon: syntyneet iän ja aluetyypin mukaan määriteltyjen hedelmällisyyskertoimien sekä kunkin ikäluokan naisten määrän kautta kuolleet iän ja sukupuolen mukaan määriteltyjen kuolleisuuskertoimien sekä kunkin ikäluokan miesten ja naisten määrän mukaan alueiden välinen muuttoliike iän ja aluetyypin mukaan määriteltyjen nettomuuttokertoimien sekä kunkin ikäluokan väestön määrän mukaan.\n7 Ennusteohjelmisto koostuu seuraavista osista 2: Uustuotannon ennusteessa lähtökohtana on vuosittain, alueittain ja asuntotyypeittäin laadittu asuntotuotantoennuste sekä asuntojen valmistumista seuraavan vuoden oletettu asumisväljyys ja asukkaiden ikärakenne. Näiden kautta saadaan uustuotannon asuntojen alkutilanteen väestöennuste. Seuraavien vuosien ennuste uustuotannolle lasketaan vastaavalla tavalla projisoimalla kuin vanhan kannan ennusteessa. Vanhan kannan ja uustuotannon ennusteet lasketaan yhteen alueittain ja ikäryhmittäin. Samalla alueittainen ennuste täsmätään yhteen erikseen laaditun koko kaupungin tasoisen ikäryhmittäisen ennusteen kanssa. Alueellisia vanhan kannan ennusteen lukuja muutetaan korjauskertoimilla, jotta alueellisen ennusteen summa saadaan täsmäämään ikäryhmittäin koko kaupungin ennusteen kanssa. Ennusteet lasketaan ja tulostetaan ennustetiedostoon 1 vuotisrymittäin tarkimmalla aluetasolla (Helsingissä osa alue, Espoossa pienalue). Ennusteesta voidaan laatia erilaisia tulosteita eri tarpeisiin. Tässä yhteydessä lasketaan muut aluetasot.\n8 Alueellisen ennusteohjelmiston tekninen kuvaus Alueittainen ennusteohjelmisto suunniteltiin 1990 luvun alkupuolella, ja se on toteutettu SAS (Statistical Analysis System) tuotteella käyttäen SAS/BASE, SAS/FSP ja SAS/AF tuotteita. Ohjelma toimii Helsingin kaupungin tietokeskuksen PC verkossa Windows ympäristössä. Kummallakin kaupungilla on käytössä SAS, joka on ennusteohjelman käytön edellytys. Alueittaisessa väestöennusteohjelmistossa on valikkopohjainen käyttöliittymä, joka on toteutettu SAS/AF tuotteella. Lähtöaineistot, parametrit ja tulostiedostot ovat SAStiedostoja. Tulokset voidaan helposti siirtää esimerkiksi EXCEL ympäristöön. Kehittämistarpeet: Ennustemenetelmä on alun alkaen suunniteltu tuottamaan ennuste samoilla parametreillä 10 vuodeksi 2000 luvun lopulla erityisesti Helsingin kantakaupungin väestö on kasvanut poikkeuksellisesti vanhassa asuntokannassa, ja tämän vuoksi on muutamilla alueilla ennuste laaditaan kahdessa osassa, ensimmäiset 2 3 vuotta viime vuosien muuttoliikeparametreilla, ja loppuvuodet pitkän aikavälin parametreilla Tämä mahdollisuus tulisi viedä ohjelmistotasolle\n9 Valmistuvan asuntokannan ennuste Helsingissä Edellinen ennuste Valmistuneet Uusi ennuste Keskim Edell.enn.keskim. Keskim luvun jälkipuolella asuntotuotannon määrä jäi ennustettua pienemmäksi, Tämä aiheuttaa vastaavasti vanhan asuntokannan ennusteessa liian pieniä asukaslukuja, etenkin pienten lasten ryhmässä.\n10 Valmistuvan asuntokannan ennuste Helsingissä ennusteessa käytetyt asumisväljyydet 1. vuonna Alkuväljyydet m2 / asukas Kerrosala, m2 (ash, m2) 1. OO-pientalot, Länsi-Pohjoinen 40,0 32,0 2. Hitas-rivitalot+ASO-pientalot 31,0 24,8 3. OO-kerrostalot, ei hitas, Etelä Länsi 50,0 40,0 4. OV-kerrostalot 36,0 28,8 5. HITAS-kerrostalot, Etelä Länsi 45,0 36,0 6. HITAS-kerrostalot, muu Helsinki 42,0 33,6 7. AV-kerrostalot, ei kaupungin 38,0 30,4 8. AV-kerrostalot, kaupungin 32,0 25,6 9. Opiskelija- ja nuorisoasuntolat 42,0 33,6 10. Vanhusten asuntolat 40,0 32,0 11. Omakotitalot 45,0 36,0 12. Vuokrapientalot 26,5 21,2 13. OO-kerrostalot, ei hitas, muu Helsinki 47,0 37,6 14. ASO-kerrostalot 38,5 30,8 15. OO-pientalot, muu Helsinki 40,0 32,0 Väljyyden lisäksi myös lähtövuoden ikärakenne vaihtelee huomattavasti, eniten lapsia on esikaupunkien aravavuokrapientaloissa. Vähiten lapsia on kantakaupungin vapaarahoitteisissa kerrostaloissa, joissa taas jopa puolet asukkaista saattaa olla yli 50 vuotiaita.\n11 Nettomuutto iän mukaan erityyppisillä alueilla Nettomuuttokerroin change 2,4 2,2 2,0 1,8 1,6 1,4 1,2 1,0 Lähiö 0,8 Suburbs 0,6 Kallio Kanta- Inner city kaupunki One family housing Pientaloalue dominated suburbs s Age Ikä Keskustan pienasuntovaltaisilla alueilla lasten muuttotappio ja nuorten aikuisten muuttovoitto tyypillistä. Pientalovaltaisilla alueilla päinvastoin.\n12 Syntyneisyys äidin iän mukaan erityyppisillä alueilla 0,18 0,16 0,14 One family housing Pientaloalue dominated suburbs Fertility Hed.luku coefficients 0,12 0,10 0,08 0,06 0,04 0,02 Suburbs Lähiö Kantakaupunki Inner city Kallio 0, Age of Äidin the mother ikä Keskustan pienasuntovaltaisilla alueilla hedelmällisyys huomattavasti vlempi kuin pientalovaltaisilla alueilla. Koulutustaso vaikuttaa synnyttävien ikähuippuun\n13 Syntyneiden määrä Kampin kaupunginosassa Kamppi Syntyneiden määrää on vaikea ennustaa kaupungin osa alueilla, koska vuosittaiset vaihtelut ovat suuria. Hedelmällisyyslukujen käyttö tuottaa tasaisia arvoja. Ongelma on siinä, että päivähoidon suunnittelu tarvitsee juuri ensimmäisen vuoden tietoja. Tähän on tarjottu kehittämiskeinoksi neuvolatietoja.


Viva la Henni: Ehtiskhään koulujuttujen lisäks tehä muutaki?\nHaluan että ruoatki on kotona nätisti ja kivasti esillä. Hellan oikealla puolella meillä on makaronit, murot, spagetti, kaurahiutaleet ja nyt myös riisi kädenulottuvilla (vaikka en nuista käytäkkään mitään :D hellua varten ne lähinnä on :)). Kaikki lasipurkit on ostettu ikeasta. Valkoiset kupit sipulille ja valkosipulille on Arabian ABC-sarjaa (entinen Nero).\nUuden uutukaisen kynttilänjalan laitoin keittiön lipaston päälle.\nSunnuntaina vähän herkuteltiin ennen treeniä hellun kanssa.. Ku meillä oli alekuponkeja, niin päätettiin vähän hakea leipää subwaysta. Otettiin neljä 15 cm leipää, joista ensimmäinen oli steak&cheese seesam-leivällä...\n...toinen kanateriyaki parmesanoregano-leivällä (paras!)...\n...kolmas kinkku kaurahunaja-leivällä...\n...ja viimeinen oli meatball täysjyväleivällä.\nLähettänyt Henni klo 21:14


Keski-ikäisten liikuntavammat ovat yleistyneet | OP Media\nLiikuntavammat yleistyneet –mitä keski-ikäisten ja ikääntyvien harrastajien tulee pitää mielessään?\nOmaa liikuntaturvallisuutta voi ylläpitää yksinkertaisilla keinoilla. Varsinkin ikääntyvien ja keski-ikäisten liikkujien kannattaa kuitenkin olla tarkkana jo lajivalintojen suhteen. – Kuntoutuksessa vesiliikunta on aivan liian aliarvostettua, asiantuntijalääkärit sanovat.\nKun ihminen ikääntyy, hänen ei kannata suin päin kirmata minkä tahansa lajin tai urheilusuorituksen pariin. Pohjola Sairaalan ylilääkäri Olli Savola korostaa keski-ikäisille ja ikääntyville liikkujille, että maltti on valttia.\n– Jos takana on pitkä liikkumattomuus, esimerkiksi salibandy ei ole paras valinta firman tyky-päivänä.\nOrtopedi Jussi Elo komppaa kollegaansa. Hän muistuttaa myös, että fysiologinen ikä ei aina vastaa sitä, mitä ikä on numeroina.\n– Siinä missä joku voi juosta maratonin seitsemänkymppisenä, salibandy ja jalkapallo eivät ole lajeista suositeltavimpia henkilöille, joilla on vaikkapa merkittävää polven nivelrikkoa tai tekoniveliä.\nElo ja Savola ovat kutsuneet myös UKK-instituutin ylilääkäri Jari Parkkarin keskustelemaan liikuntaan liittyvistä riskeistä ja liikuntavammoista.\n– Liikuntatapaturmat ovat lisääntyneet Suomessa viime vuosina, liikuntaturvallisuutta tutkinut Parkkari kertoo.\nTapaturmariski kasvaa lajeissa, joissa ollaan kontaktissa toiseen henkilöön ja joissa nopeat suunnanmuutokset ovat yleisiä.\n– Joukkuelajeissa tapahtuu havereita huomattavasti enemmän kuin vaikkapa golfissa, soutamisessa, sauvakävelyssä ja hyötyliikunnassa, lääkärikolmikko kertoo.\nKuntoutuksen puute voi johtaa uusiin havereihin\nKaikista urheiluvammoista vain hyvin pieni osa, muutama prosentti, vaatii leikkaushoitoa.\n– Mitä kaikkiin liikunnan aiheuttamiin havereihin tulee, miehet joutuvat käymään niiden takia naisia useammin lääkärin vastaanotolla, Jari Parkkari kertoo.\nUKK-instituutin mukaan peräti neljännes urheiluvammoista on vanhojen vammojen uusiutumisia. Myös Ortopedi Jussi Elo tapaa potilaita, joille on kehittynyt uusi vaiva vanhan vamman seurauksena.\n– Esimerkiksi sellaiset tapaukset, joissa on tullut ensin polven eturistisidevamma liikunnan yhteydessä ja myöhemmin nivelrikko, ovat melko tyypillisiä.\nRasitusvammoja aiheutuu UKK-instituutin mukaan eniten voima-, kestävyys- ja budolajeissa. Ne eivät ole yleensä niin vakavia kuin äkilliset vammat, mutta pitkittyessään rasitusvammoista voi seurata paljon haittapäiviä.\nPohjola Sairaalan Olli Savola on ennaltaehkäisyn ja aktiivisen kuntoutuksen puolestapuhuja.\n– Tietyt vammaryhmät ovat Suomessa alikuntoutettuja. Meillä esiintyy ylimalkaista suhtautumista ja vähättelyä esimerkiksi mitä nilkan nivelsidevammoihin tulee. Kuitenkin – jos nilkan nyrjähdykset jäävät oireilemaan liian pitkäksi aikaa ja asentohallinta jää vajaaksi, syntyy alttius uusia havereihin.\nVälillä leikkaus on turha\nAjoittain lääkärit kohtaavat potilaita, jotka pettyvät, kun lääkäri ilmoittaa, että leikkausta ei tarvita.\n– Heille saattaa tulla tunne, että eikö tehdä mitään, kun ei leikata, Olli Savola kertoo.\nJussi Elo ja Jari Parkkari korostavat, että monissa vammoissa konservatiivinen eli leikkaukseton hoitolinja on leikkausta toimivampi vaihtoehto.\n– Kun esimerkiksi polven nivelrikkoon liittyvien kierukkavammojen paranemista on seurattu pitkällä aikavälillä, on havaittu, että konservatiivisella hoidolla saavutetaan yleensä vastaava tulos kuin leikkauksen avulla, Parkkari kertoo.\nKuntoutus toimii, mikäli harjoitteet ovat oikeanlaisia ja oikealla tavalla porrastettuja. Ennen oman lajin pariin palaamista harjoitusten intensiteettiä kannattaa lisätä asteittain ja kuntouttavia lajeja voidaan vaihdella. Myös motivaatiota, sitoutumista ja pitkäjännitteisyyttä tarvitaan.\n– Konservatiivinen ja kuntouttava hoito on aina potilaan etu siinä mielessä, että silloin vältetään leikkauksiin liittyvät riskit, eikä sairauslomaa tarvita välttämättä lainkaan, Jussi Elo sanoo.\nIän karttuessa kuntouttavista harjoitteista palautuminen kestää kauemmin kuin nuorempana.\n– Ikä tulee huomioida kuntouksessa samalla tavoin muussakin lajiharjoittelussa. Esimerkiksi kovan kuntosaliharjoituksen jälkeen ikääntyvän liikkujan on pidettävä 3-4 välipäivää ennen vastaavaa treeniä, Elo korostaa.\nHänellä, Savolalla ja Parkkarilla on sellainen näppituntuma, että miehet suhtautuvat kuntoutukseen hieman naisia kärsimättömämmin.\n– He aloittavat kuntouttavat harjoitteet helposti rajummin ja saattavat kyllästyäkin helpommin.\nJokainen vesijuoksukerta edistää kuntoutumista\nLiikunnan avulla voi ennaltaehkäistä tapaturmia.\n– Vankka tukiranka ja keskivartalolihasten hallinta suojaavat kaatumisilta ja auttavat ennaltaehkäisemään havereita, Jari Parkkari sanoo.\nOlli Savola suosittelee kaikille liikunnan harrastajille UKK-instituutin tuottamaan liikuntaturvallisuusmateriaaliin tutustumista.\n– Aina pitää muistaa kunnon varusteet ja lajikohtaiset säännöt. Jo se, että kilpailu- ja kontaktitilanteissa tiedostaa kohonneen tapaturmariskin, saattaa vähentää vammariskiä.\nHyötyliikuntaa kannattaa suosia siksikin, että hyötyliikunta on turvallista.\n– Esimerkiksi marjastus, sienestys, fillarointi ja kävely ovat lajeja, joissa rasitusvammoja tulee todella paljon vähemmän kuin liikunnassa keskimäärin, Jari Parkkari vertaa.\nMyös ravinto on tärkeä osa oman koneiston huoltoa. Luustolle tärkeää kalkkia saa oikeaoppisesta ruokavaliosta riittävästi, mutta tarvittaessa kalkkia voi nauttia myös tabletteina.\n– D-vitamiinia suosittelen kaikille suomalaisille ympärivuotisena ravintolisänä, Olli Savola sanoo.\nKuntouttavista lajeista hän, Jussi Elo ja Jari Parkkari kehuvat ennen kaikkea kuntopyöräilyä ja vesijuoksua. Heistä vesiliikuntaa pitäisi hyödyntää kuntoutuksessa enemmänkin.\n– On sääli, että Suomessa elää mielikuva vesijuoksusta mummolajina. Täällä vesijuoksu on aivan liian aliarvostettua.\nAmmattiurheilijoille vesijuoksu maistuu kuntoutusmuotona. Mallia voi käydä ottamassa vaikkapa Helsingin Mäkelänrinteen uimahallissa, jossa monet kovan tason urheilijat kuntouttavat itseään.\n– Arkikielellä voi sanoa, että joka ikinen vesijuoksukerta jouduttaa kuntoutumista, Olli Savola toteaa.\nLisätietoja osoitteissa: www.ukkinstituutti.fi sekä www.pohjolasairaala.fi


Ariel Winter julkaisi rohkean peppukuvan – sometauko teki tehtävänsä – Stara\nAriel Winter julkaisi rohkean peppukuvan – sometauko teki tehtävänsä\nViihdeuutiset 28.7.2018, 8:00 · Annukka Heikkilä\nModerni perhe -hittisarjan tähti Ariel Winter on yksi Hollywoodin seksikkäimmistä nuorista naisista. Nainen kohahdutti fanejaan ilmoittamalla heinäkuun alussa, että hän poistuu sosiaalisesta mediasta kokonaan. Nyt Winter on kuitenkin jo tehnyt paluun takaisin Twitterin ja Instagramin pariin.\n20-vuotiaan tähden fanit ovat tottuneet siihen, että nainen julkaisee itsestään jatkuvasti todella paljastavia kuvia.\nAriel Winter katkaisi kymmenen päivää kestäneen sometaukonsa aiemmin näyttävällä bikinikuvalla. Nyt nainen on jatkanut valitsemallaan linjalla ja julkaissut jälleen kuvan, jossa nähdään paljon paljasta pintaa.\nAriel Winter kertoi sosiaalisesta mediasta poistuessaan kyllästyneensä hänen kuviensa aiheuttamaan kritiikkiin ja vihapuheeseen, minkä vuoksi hän päätti poistua sosiaalisesta mediasta.\nAriel Winter palasi suosittujen sovellusten pariin kuitenkin melko nopeasti ja on päättänyt jatkaa seksikkäiden ja paljasta pintaa näyttävien kuvien julkaisemista omaehtoisesti edelleen.


OstariFestari Kontulassa jo viidennen kerran 12.6.2010\nKontulassa järjestetään Helsinki -päivän yhteydessä lauantaina 12.6.10 klo 11-19 jo viidennen kerran kaiken kansan, maksuton OstariFestari -tapahtuma, josta vuosien varrella on tullut yksi Helsinki -päivän itäisen Helsingin päätapahtumista. Tänä vuonna tapahtuma on entistä monipuolisempi ja tapahtumapaikkoja on useita.\nKontulatalossa vietetään Kontulan Symppiksen yksivuotisbileitä klo 11-14 (puheita, teatteriesitys, esiintymässä Mikko Perkoila, Vuoden Symppiksen julkistaminen, kakkukahvit jne).\nKontupisteessä klo 11-15 Ylen Kontula-aiheisia videoleikkeitä 60-luvulta lähtien (Elävä arkisto). Lisäksi kerätään tavallisten ihmisten kotialbumeista kuvia liitettäväksi Fotorallyyn, eurooppalaiseen kuva-albumiin.\nAsukastila Wanhassa Postissa klo 12-14 lastenkulttuurikeskus Musikantit esittää lastenohjelman nimeltä "Musamatka Maailman Ympäri!". Matkan kapteenina toimii rokkaava Marco Mixaaja ja matkaemäntänä suloinen Sanna Sointu.\nKontulan Lähiöasemalla järjestettävässä "Kulttuurikattaus"-tapahtumassa on klo 12-15 välisenä aikana esillä mm. afganilainen, irakilainen, kosovolainen, somalilainen ja inkeriläinen/venäläinen kulttuuri mm. käsitöiden ym. esineistön, kansallispukujen, musiikin ja pienen naposteltavan/maistiasten muodossa.\nKontulan ostarin keskusaukiolla klo 12-15 "Hyvää Mellunkylästä" -happeningissä paikalliset yhdistykset ja järjestöt esittelevät toimintaansa.\nRavintola Wenlassa järjestetään alkaen klo 15 ostarigolf -tapahtuma Kontula Minigolf Open, jossa parhaat pelaajat palkitaan lahjakortein.\nKontulan ostarin Metrokäytävällä järjestettävässä varsinaisessa konserttitapahtumassa esiintyvät alk. klo 14 sirkusesitys, Mikko Perkoila & Puruluu, Il Terzetto di Luca Cannavò, Maria Hänninen & Lefty Willie Band sekä Honey B. & T-Bones.\nIllalla Wenlassa esiintyy Honey B. & T-Bones (maksullinen tilaisuus).


Gennady Kurushin Design & Photography - Suomeksi\nGennady Kurushin on graafinen ja web-suunnittelija sekä valokuvaaja, joka omaa laajan kokemuksen designista ja digitaalisesta markkinoinnista. Valokuvaajana Gennady on palkittu monissa kilpailuissa.\nGennady pitää haastavista tehtävistä ja nauttii työskentelystä sekä kaupallisten että voittoa tavoittelemattomien organisaatioiden kanssa, pyrkien rakentamaan pitkäkestoisen suhteen asiakkaisiin. Jo useat suomalaiset yritykset luottavat Gennadyn ammattitaitoon.\nHän tarjoaa laajan kirjon design palveluita ja voi auttaa rakentamaan menestyvän brändistrategian. Gennady on erittäin kykenevä luomaan näyttävää visuaalista sisältöä ja nettisivuja, jotka parantavat tietoisuutta brändistä ja ohjaavat yrityksen sanoman kohdeyleisölle.\n1. Graafinen suunnittelu:\nbrändäys, identiteetin ja logon suunnittelu, esitteet ja lehtiset, aikakauslehtien mainonta, rullat ja näyttelyosastot, tuotemerkit ja pakkaukset, tarrat ja myynninedistämistuotteet, jne.\n2. Verkkosivujen suunnittelu ja ylläpito:\nmoderni ja nopea verkkosivusto WordPress-alustalle, SEO-optimointi, sosiaalisen median integrointi, tekninen tuki ja koulutus, verkkosivuston uudelleensuunnittelu, tietoturvan parantaminen, kuvakkeet, bannerit ja vektorigrafiikka.\n3. Valokuvaus- ja videotuotanto:\nammattimainen tuote- ja tapahtumakuvaus, sisä- ja ulkokuvaus, videoiden tuotanto kaupallisiin, opetus-, yritys- ja viihdetarkoituksiin.\n4. Digitaalinen markkinointi ja analytiikka:\ndigitaalisen markkinointistrategian luominen, sosiaalisen median läsnäolon lisääminen ja sähköpostimarkkinointikampanjoiden käynnistäminen, Google Analyticsin integrointi ja verkkosivujen tehokkuuden analysointi, Google AdWords -kampanjat, jne.\nEtsitkö tekijää näyttäville mainoksille? Tarvitsetko modernin, responsiivisen nettisivuston tuotteidesi esittelylle? Tarvitsetko apua uuden bisneksen brändäyksessä?\n✉ Ota yhteyttä tai pyydä tarjousta


Kokoustila | EasyFit\nEasyFit Kemistä löydät myös viihtyisän kokoustilan\nKokoustilaan mahtuu jopa 30 henkeä, ja käytössäsi on videotykki. Voit järjestää vaikka liikunnallisen ja innostavan palaverin yhdistämällä kokoukseen esimerkiksi yhteisen jumpan, crosstrainigin tai saliharjoittelun. Tarjoamme teille räätälöityjä paketteja esim. työhyvinvointiin. Kokoustila on saatavilla myös ilman ohjelmaa. Pyydä tarjousta, niin olemme sinuun yhteydessä. Mahdollisuus myös kahvi- ja/tai ruokatarjoiluun. Kysy myös seurojen ja yhdistysten tunneista ja valmennuksista!\nYritys / seura / yhteisö\nHaluatteko käyttöönne ainoastaan kokoustilan? *


Ensikosketus kujien täyttämään kaupunkiin - Wanted: A Life Less Ordinary\nMaanantaina noudimme aamupalatarvikkeet pienen pienestä lähikaupasta, josta lopulta ostimmekin tuoreet ja herkulliset aamiaissämpylämme koko lomaviikon ajan.\nKoko päivän kuljailimme edestakaisin pitkin Venetsiaa, katsellen ja tutustuen lähiympäristöömme. Teimme vaporetto eli vesibussiajelun pitkin Grande Canalea, minkä aikana saimme jonkinasteisen käsityksen Venetsian koosta. Ihailin vanhoja rakennuksia ja rappioromanttista arkkitehtuuria ihmetellen samalla kuinka kaikki liikennöinti hoitui veneillä. Ohitsemme lipui gondoli-, poliisi-, ambulanssi-, palokunta-, jätteidenkeruu-, elintarviketoimitus- ja ties minkä alan veneitä. Kaikki tuntui kuin kummalliselta unelta, jossa kaikki on kääntynyt päälaelleen.\nTuristien MUST kohteet\nPäällisin puolin näimme Venetsian joka ikisen turistimagneetin, mutta harmiksemme yksi tunnetuimmista nähtävyyksistä, Huokausten silta (rakennettu v. 1602), oli remontin alla. Romanttinen nimi viittaa vankeihin, jotka sillalla päästivät huokauksen nähdessään vapautensa viimeistä kertaa ennen siirtymistään sillan toisen pään vankityrmiin. Kanavan vedenrajan alapuolella sijaitsivat vankityrmät ns. ”kaivot” ja ylimmässä kerroksessa vankikopit ns. lyijykammiot, josta mm. Casanova pakeni v. 1756. (Ja kyllä, yritän mukamas päteä jollain historiallisella faktalla, jonka olen lukenut Wikipediasta..!)\nJo ammoisina aikoina itse Napoleon kutsui Piazza San Marcoa eli Markuksen toria ”Euroopan tyylikkäimmäksi olohuoneeksi”. Olen samaa ja eri mieltä. Mielestäni hänen sanansa eivät kuvaa ainoastaan Markuksen toria vaan koko Venetsiaa. San Marcon tori oli aurinkoisella ilmalla niin täynnä turisteja ja puluja kuin opaskirjasta olimme alkujaan lukeneetkin, mutta sateisemmalla kelillä hajurakoa muihin ihmisiin riitti enemmän.\nRialton silta oli kuin turistimeri, jossa kaikki yrittivät tunkea toistensa ylitse, alitse ja ohitse lukuisten krääsäkauppojen välissä. Jokainen halusi saada itsestään kuvan sillankaiteeseen nojaten, vaikka henkilökohtaisesti en pitänyt taustanäkymää lähelläkään Venetsian kauneimmista. Sen sijaan asuntomme lähellä oleva Ponte dell´Accademian silta oli mielestäni näköalaltaan huomattavasti hienompi varsinkin auringonlaskun aikaan.\nIllalla söimme Taverna San Trovaso –nimisessä ravintolassa. Rafla oli siitä hauska, että yhdelle sen seinistä oli aseteltu kuvia ravintolasta nousuvesiaikaan. Venetsiassa nousuvesi nousee todella korkealle ja kuvista saattoi nähdä kuinka kyseinen rafla oli joutunut laittamaan ovensa eteen korkean vesiesteen, jonka yli asiakkaat sitten saivat astella kumisaappaissaan sisään.\nVenetsiassa onnistuin viimein kaikkien tähänastisten elinvuosieni jälkeen löytämään lempi pizzatäytteeni: tonnikala-sipuli. Omnomnomnom…! Harmi vain, että eettisistä liikakalastussyistä minulla on ollut tapana boikotoida tonnikalaa. Toisaalta syön niin harvoin “roskaruokaa”, että voin kaiketi niinä harvoina kertoina nauttia kyseisestä pizzasta ilman huonoa omaatuntoa.\nKuinka Venetsiassa eksytään?\nOletteko muuten koskaan kuvitelleet miltä tuntuisi kulkea todellisessa labyrintissä? Venetsiassa oma kuvitelmani kävi toteen. Rakennukset ovat korkeita ja kadut kapeita, mikä voi ahdistaa etenkin ahtaanpaikankammoista, varsinkin kun toisinaan tuntuu kuin seinät alkaisivat kaatua päälle. Mikäli päämäärä on tiedossa, tiet vapaita turistimassoista ja kartta hallussa, välimatkat taittuvat nopeasti, mutta mikäli lähtee vapaasti seikkailumielellä vaeltamaan, kannattaa varautua siihen, että pikkukaduilla ympyrää haahuillessa voi vierähtää yllättävän kauan. (Kokemuksen syvä rintaääneni sai juuri äsken puheenvuoron!)\nMaamerkkejä kuten graffiteja, erikoisia liikkeitä ja aukioita kannattaa seurata. Itse pärjäsin hyvin juuri valokuvamuistin avulla. Kaikki on aina jossain kulmassa, jonkin kujan päässä, joidenkin turistiliikkeiden välissä, jonkin sillan vieressä, jonkin kanaalin ylittämisen jälkeen. Juuri kaiken samankaltaisuus teki suunnistamisesta toisinaan hankalaa. Onneksi suurimmat aukiot kuten Rialto tai San Marco on merkitty moniin keskustan kadunkulmiin kyltein ja nuolin, joten niille on helppo suunnistaa.\nNäissä naamareissa on tyyliä!\nEn halua edes kuvitella millainen ruuhka kapeilla kujilla on kesällä pahimpana turistisesonkina. Vaikka olikin jo lokakuu, tunnetuimmat turistirysät pursusivat amerikkalaisia, saksalaisia, ranskalaisia, hollantilaisia ja italialaisia turisteja. Kärsivällisyys pääsee koetukselle kun kapealla kujalla eteen pamahtaa samaan suuntaan lyllertävä amerikkalaisten eläkeläisrouvien päiväkahvikerho tai italialainen kouluryhmä täynnä laahustavia ja mekkaloivia teini-ikäisiä.\nVenetsiassa ei kokemukseni perusteella kannata myöskään jahkailla. Jos löydät kiintoisan liikkeen, gallerian tai ruokapaikan, astu sisään ja tee ostoksesi heti. Ajatukset ”palaan tänne sitten myöhemmin uudestaan” kannattaa unohtaa. Et ehkä löydä liikettä enää toistamiseen sokkeloisilta kujilta ellei suuntavaistosi sitten ole huippuunsa harjaantunut. Itse ainakin kadotin juuri tämän virheen tehtyäni pari mielenkiintoista liikettä kokonaan. Karttoihinkin on harvoin merkattu kaikkia pienimpiä katuja.\nVihannes/hedelmä proomu Campo San Barnaballa


Englannin kielen ja kirjallisuuksien maisteriohjelma (monikielinen)\nMaster's Programme in Intercultural Encounters (englanninkielinen)\nMaster's Programme in Russian Studies (englanninkielinen)\nKielellisen diversiteetin ja digitaalisen humanismin maisteriohjelma (monikielinen)\nKaikki hakemukset, jotka ovat toimitettu hakijapalveluihin ajallaan, ja sääntöjen mukaisesti, arvioidaan hakukohteena olevan koulutusohjelman toimesta.\nArviointi tapahtuu ennalta määriteltyjen valintakriteereiden mukaisesti. Hakemuksen sekä hakijan aikaisemman koulutustaustan arviointia kutsutaan akateemiseksi arvioinniksi. Koulutusohjelmien valintakriteerit löytyvät Opintopolku.fi -sivustolta\nHakukohteissa englannin kielen ja kirjallisuuksien maisteriohjelma sekä kielellisen diversiteetin ja digitaalisen humanismin maisteriohjelma sinun tulee kirjoittaa tiivistelmä jo valmistuneesta tai valmistumassa olevasta kandidaatintutkielmastasi tai vastaavasta itse kirjoittamastasi tieteellisestä tekstistä.\nHakukohteissa Master's Programme in Intercultural Encounters sekä Master's Programme in Russian Studies sinun tulee kirjoittaa tiivistelmä maisteriohjelman määrittelemästä artikkelista.\nMaster’s Programme in English Studies: Tiivistelmä jo valmistuneesta tai valmistumassa olevasta kandidaatintutkielmastasi tai vastaavasta itse kirjoittamastasi tieteellisestä tekstistä. Tieteellisen tekstin on sovelluttava maisteriohjelman tieteenalaan. Kirjoitetaan kielellä englanti.\nMaster’s Programme in Linguistic Diversity and Digital Humanities: Tiivistelmä jo valmistuneesta tai valmistumassa olevasta kandidaatintutkielmastasi tai vastaavasta itse kirjoittamastasi tieteellisestä tekstistä. Tieteellisen tekstin on sovelluttava maisteriohjelman tieteenalaan. Kirjoitetaan englanniksi, jos aiot suorittaa tutkinnon englanniksi. Suomeksi, ruotsiksi tai englanniksi, jos aiot suorittaa tutkinnon suomeksi tai ruotsiksi\nMaster’s Programme in Russian Studies: tiivistelmä lyhyestä, maisteriohjelman määrittelemästä tieteellisestä tekstistä. Tiivistelmässä tehdään yhteenveto artikkelin sisällöstä ja väitteistä (yleisön ei oleteta lukeneen alkuperäistä artikkelia) ja arvioidaan kriittisesti muun muassa artikkelin vahvuuksia, heikkouksia ja merkitystä. Kirjoitetaan kielellä englanti. Tekstissä ei tarvitse käyttää lähdeviitteitä. Teksti on tänä vuonna: Veli-Pekka Tynkkynen The Energy of Russia - Hydrocarbon Culture and Climate Change; Preface & Chapter 1\nMaster’s Programme in Intercultural Encounters: tiivistelmä lyhyestä, maisteriohjelman määrittelemästä tieteellisestä tekstistä. Tiivistelmässä tehdään yhteenveto artikkelin sisällöstä ja väitteistä (yleisön ei oleteta lukeneen alkuperäistä artikkelia) ja arvioidaan kriittisesti muun muassa artikkelin vahvuuksia, heikkouksia ja merkitystä. Kirjoitetaan kielellä englanti. Tekstissä ei tarvitse käyttää lähdeviitteitä.Teksti on tänä vuonna: Intercultural competence in diverse epistemic contexts


"Valittajat eivät yleensä ole asiakkaita" – BMW ei aio luopua autojensa tunnusmerkistä tulevaisuudessakaan - MTVuutiset.fi\n"Valittajat eivät yleensä ole asiakkaita" – BMW ei aio luopua autojensa tunnusmerkistä tulevaisuudessakaan\nTällainen on BMW:n valtavan kokoinen lippulaivamalli X7.\nJulkaistu 12.04.2020 10:59\nBMW ei aio antaa periksi sen muotoiluratkaisuja arvosteleville kriitikoille.\nBMW:n muotoilujohtaja Domagoj Dukec ei pelkästään puolusta baijerilaisvalmistajan autojen alati kasvavia etusäleikköjä, vaan vakuuttaa, että ne eivät ole katoamassa minnekään edes sähköautojen aikakaudella.\nVaikka Bemarin "munuaisilla" ei olekaan käytännöllistä virkaa sähköautoissa, joiden ei tarvitse hörppiä viileää ilmaa keuhkoihinsa, pitää Dukec ikonista yksityiskohtaa niin olennaisena osana saksalaisvalmistajan DNA:ta, ettei siitä tulla luopumaan. Munuaiset ovat olleet baijerilaisautojen keulalla 1930-luvulta asti.\nLue myös: Ei, tätä ei ole photoshopattu: Uuden edustus-Bemarin keulalla hillittömän kokoinen "munuaisgrilli" – katso omalla vastuulla\nDukec kertoi Autoblogin haastattelussa, että vaikka etusäleikön jakaminen kahtia ei olekaan koskaan ollut se kaikkein tehokkain valinta jäähdytyksen kannalta, on kyseessä esteettinen valinta, josta on muodostunut BMW:n tavaramerkki.\n"Valittajat eivät yleensä ole asiakkaita"\nDukecilla oli painavaa sanottavaa myös niille, jotka arvostelevat valmistajan yhä suuremmaksi käyviä "munuaisia".\n– Aikoinaan jotkut ihan tosissaan valittivat, ettei BMW ollut yhtä itsevarma kuin muut valmistajat. Kukaan ei kuitenkaan ole valittanut heidän autojensa koko keulan levyisistä säleiköistä.\n– Kaikki Bemareita rakastavat tulevat tottumaan siihen [munuaisten kasvavaan kokoon]. Valittajat eivät yleensä ole asiakkaita, Dukec täräyttää.\nLue myös: Kun enemmän on todellakin enemmän: BMW:n uudella, valtavalla luksusmaasturilla päätähuimaava lähtöhinta!


Tuntihinnasta käteen jäävä osuus? - Verot - Suomi24 Keskustelut\nTuntihinnasta käteen jäävä osuus?\nJos laskutan toiminimellä hommista 25e/h alv, kuinka paljon jää minulle käteen ja mitä tuosta summasta vähennetään??\nTarkkaa vastausta ei pysty antamaan, sillä voit itse paljolti vaikuttaa siihen, mitä verojen jälkeen jää käteen.\nKarkeasti sanottuna maksat tuloveroa toiminimen tulosta, joka saadaan kun liikevaihdosta vähennetään kulut. Veroa toiminimen tuloksesta maksat ennakkoveron muodossa, joka perustuu arvioituun verovuoden toiminimen tulokseen. Kun verotus valmistuu, saat joko veronpalautusta tai maksat jäännösveroa sen mukaan, miten toteutunut tulos on suhteessa ennakkoveronperusteeseen. Myös muut kuin elinkeinotoiminnan tulot vaikuttavat luonnollisesti siihen riittävätkö verovuonna sinulta kannettu ennakko.\nMyös toiminimen verosuunnittelulla on mahdollista säästää suuria summia, vaikka liikevaihto ei päätä huimaisikkaan. Kirjoittelehan tänne jos tarvitset apua.\nTuohon vaikuttaa todella monta asiaa. Tmi yrittäjän verotus on edellisen vastaajan toimesta kerrottu suht tarkkaan.\nTmi yrittäjällä on monenlaisia kustannuksia; eläkemaksut, tapaturmavakuutukset, kirjanpito, koulutus, matkakulut ym. NÄmä kaikki vaihtelevat huomattavasti eri toimialoittain ja yrittäjittäin, joten tarkkaa vastausta ei tuohon voi antaa. JOnkinlainen keskimääräinen summa voi olla n. 50% laskutettavasta määrästä eli tässä tapauksessa 12,5 €/tunti.\nKuulostaa ehkä huvittavalta muttta toimii.


Vaahteramäen Maisa: lokakuuta 2012\nIkeasta löytyi hienot lumihiutale valot, ovat tarkoitettu ulkokäyttöön mutta minä haluan pitää ne sisällä. Ulkona on muutenkin jo tarpeeksi lunta :)\nLähipellolle on kokoontunut lauma kanadanhanhia odottelemaan matkaan lähtöä. Ihan lähelle en uskaltanut mennä että en häiritse mutta muutama kuva oli pakko napata.\nVirkatut korit ja wc:n uusi matto\nVirkkasin trikookuteesta kasin koukulla muutaman erilaisen korimallin. Kaikkiin koreihin mahtuu kivasti pientä tavaraa, mitä niihin sitten päätän laittaakin. Kaupasta hankitussa trikookuteessa on sellainen pieni harmi että jossain kohtaa se on aivan liian paksua ja taas toisessa kohtaa ihan liian ohutta. Täytyy seuraavaksi kokeilla ontelokudetta senhän pitäisi olla tasalaatuista.\nVessaan kaivattiin uutta helppohoitosta ja kestävää mattoa. Viikonloppuna kiertelin vanhantavaran kauppoja ja yhdessä sellaisessa oli myynnissä erilaisia kuteita edullisesti, sieltä nappasin mukaani turkoosia kudetta josta tuli meille uusi vessan matto. Ohje mattoon löytyy Kauhavan kangasaitan sivuilta, tein matosta pikkuisen pienemmän kun ohjeessa.\nSyyslomani lähti mukavasti käyntiin ihanalla Friends Forever sisustusmatkalla Ruotsiin. Matkan johtajina meillä oli ihanat Terhi ja Virpi. Päivän aikana poikkesimme neljässä mahtavassa sisustuspuodissa ja kahdessa upeassa kodissa joissa meille tarjottiin lounasta ja kahvia.\nPientä jännitystäkin saimme kokea kun bussi yllättäen sanoi sopimuksensa irti ja hajosi, onneksi saimme kuitenkin melko nopeasti käyttöömme uuden bussin jolla pääsimme jatkamaan matkaamme. Bussia odotellessamme ehdimme poiketa muutamassa putiikissa joita ei matkaohjelmassa ollutkaan eli tavallaan pieni bonus meille ;).\nPaluumatkalla oli bussin tavaratilat aika täyteen pakattuna, siitä huolehti reissussa mukana olleet 45 naisihmistä.\nMinulla oli kotiinviemisinä kivoja pieniä ostoksia ja paljon ihania ideoita toteutettavaksi ja haaveitavaksi.\nKevään Friends Forewer Tanskan matkan suunnitelmatkin ovat jo käynnissä ja NIIN tekisi mieli lähteä mukaan!\nTwo Shabby Chicks:\nTäytyy sanoa että tämä meni minulta vähän yli ;) musta koira ja valkoinen sohva. Missään ei näkynyt tahran tahraa eikä karvoja ja tämä koira kävi ulkonakin jossa oli satanut! Selvennykseksi vielä että meilläkin on musta koira ja karvoja ja sotkua on joka paikassa mihin koira vaan katsookin. :)


Neuvonta ulosotossa - Minilex\nViranomaiset neuvovat ulosoton hakijaa sekä velallista ulosottoasioissa. Ulosoton hakijaa neuvotaan tarvittaessa asian vireillepanossa. Neuvonta auttaa tavallista kansalaistakin saamaan ulosottoasian vireille ilman asiantuntija-apua, ja ulosottoviranomaisella on velvollisuus auttaa ulosoton hakijaa esimerkiksi puutteellisen hakemuksen täydentämisen kanssa.\nVelalliseen nähden ulosottomiehellä on myös neuvontavelvollisuus, eli velvollisuus neuvoa millä tavalla velallisen tulee valvoa etuaan. Ulosottomiehen tulee esimerkiksi ilmoittaa velalliselle tämän oikeuksista, kuten oikeudesta pyytää ulosoton määrän rajoittamista sekä neuvoa muissa ulosottoon liittyvissä asioissa.\nUlosottoasiassa voi saada myös oikeusapua, eli valtion varoilla maksettua asiantuntija-apua oikeudellisissa asioissa henkilölle, joka ei itse pysty maksamaan sen vaatimia kuluja. Oikeusapua voi hakea oikeusaputoimistolta ja sitä voi hakea ulosoton käsittelyn kaikissa vaiheissa. Oikeudellinen neuvonta on oikeusapua. Oikeudellista neuvontaa voidaan antaa puhelimitse tai sähköisesti, ja sen ollessa vähäistä, ei hakijan taloudellista asemaa ole tarpeen selvittää eikä neuvonnasta joudu maksamaan omavastuuosuutta. Vähäistä oikeudellista neuvontaa ulosottoasiassa voi olla esimerkiksi kysymykset liittyen ulosmittausmäärän helpotuksiin ja vapaakuukausiin. Oikeusapua myönnettäessä hakija saa neuvoja tai jopa oman avustajan auttamaan häntä ulosottoasiansa hoidossa.


Sisälogistiikan jatkuva kehitys ja Lean Six Sigma | Transval\nKehitys ja Lean Six Sigma\nSisäänrakennettu kehitys luo jatkuvaa edelläkävijyyttä\nSisälogistiikka elää jatkuvassa liikkeessä. Muuttuva toimintaympäristö haastaa logistisen toiminnan joka hetki, siksi jatkuva kehitystoiminta on ainut keino säilyttää kilpailukykyinen toiminta – tai päästä askeleen edelle muita. Transvalin asiakkaat pystyvät hyödyntämään Transvalin kehitystoimintaa dynaamisena osana päivittäistä logistiikkaprosessiaan.\nTransvalin kehitysorganisaatiossa työskentelee yli 15 kokenutta sisälogistiikan kehittämisen ammattilaista. Kehitystoimintaamme ohjaavat asiakasvaatimukset sekä yhdessä asiakkaiden kanssa säännöllisesti määritellyt tavoitteet. Lisäksi analysoimme jatkuvasti vastuullamme olevia prosesseja itsenäisesti, etsien niistä kehityskohteita. Seuraamme alan trendejä ja kehitystä ja tuomme asiakkaallemme ideoita uusien teknologioiden ja menetelmien hyödyntämisestä virtaus- ja resurssitehokkuuden optimoimiseksi. Kokemuksemme erilaisista toiminnanohjausjärjestelmistä ja varastonhallintajärjestelmistä (WMS) lisättynä automaatio-osaamisellamme takaavat oikeat ratkaisut jokaiseen toimintaympäristöön.\nTyökalupakistamme löytyy suuri joukko kehitystyökaluja ja -menetelmiä eri käyttötarkoituksiin ja tiedolla johtamisen tueksi. Olemme edelläkävijä Suomessa Lean Six Sigma -metodien hyödyntämisessä sisälogistiikan saralla. Transvalissa työskentelee 10 Lean Six Sigma Black Belt sertifikaatin omaavaa asiantuntijaa ja 58 Green Belt sertifikaatin haltijaa. Työntutkimuksen avulla saamme mitattua dataa prosesseista, mikä auttaa kehitystoimenpiteiden kohdentamisessa ja tarjoaa osaltaan dataa Six Sigma analyyseihin.\nVirtautamme ja standardoimme vastuullamme olevia toimintoja Lean-toimintamalleja hyödyntäen. Keskiössä ovat virtaustehokkuuden lisääminen ja hukan poistaminen. Standardoidut prosessit, joissa työtavat on vakioitu, voidaan myös resursoida järkevästi. Työn standardointi helpottaa moniosaamisen rakentamista. Tehokkuutta parannetaan vakioimalla työympäristöä 5S:n avulla.\nOta yhteyttä meihin. Keskustelemme kanssasi mielellämme lisää siitä, miten Lean Six Sigma –filosofiaa hyödyntävä jatkuva kehitystyömme hyödyttää yrityksenne materiaalivirran optimointia.\npuh. 040 743 7528\nHaluatko lisätietoja sisälogistiikan kehittämisestä?


Sähkösavukkeet ovat sähköllä toimivia, alun perin ulkoisesti savukkeiden näköisiä laitteita.\nTuotemerkistä riippumatta niissä on yleensä samat perusosat: ladattava akku, nestesäiliö ja höyrystin.\nKäytettävä neste voi olla suljetussa kertakäyttöisessä patruunassa tai sitä voidaan lisätä laitteen säiliöön annostelijalla.\nNykyisin suurin osa käytössä olevista laitteista ei muistuta lainkaan savuketta tai muuta tupakkatuotetta. Annostelulaitteet kootaan yhä useammin erikseen ostetuista osista, jolloin voidaan valita halutun kokoinen akku ja nestesäiliö ja rakentaa laite henkilökohtaiseksi. Myös virran voimakkuuden säädettävyys on tullut osaksi perusominaisuuksia. Tämä mahdollistaa syntyvän höyryn ominaisuuksien muuttamisen vastaamaan omia mieltymyksiä.\nLaitetta käytettäessä käyttäjän imu siirtää nestettä höyrystimeen ja syntyvä höyry tulee käyttäjän suuhun ja edelleen keuhkoihin. Sähkösavukkeiden käyttö vaatii voimakkaampaa imua kuin savukkeiden.\nLämpöelementin liian korkea lämpötila voi tuottaa höyryyn terveydelle vaarallisia yhdisteitä, kuten formaldehydiä «Jensen RP, Luo W, Pankow JF ym. Hidden formaldehyd...»1.\nSähkösavukkeissa käytettävät nesteet vaihtelevat koostumukseltaan, mutta lähes kaikissa käytetään veden lisäksi propyleeniglykolia tai glyserolia. Propyleeniglykolin ja glyserolin turvallisuudesta keuhkoihin hengitetyssä höyryssä ei ole julkaistu raportteja.\nNäiden perusaineiden lisäksi sähkösavukenesteissä on erilaisia erittelemättömiä ja tarkemmin määrittelemättömiä aromiaineita, joilla höyrystä yritetään tehdä miellyttävämpää (esim. mentoli) tai saada se muistuttamaan jopa tietyn savukemerkin makua.\nLaitteisiin saa Suomessa myydä nestettä, jonka nikotiinipitoisuus on enintään 20 milligrammaa millilitrassa ja jolla ei ole lääkelain mukaista käyttötarkoitusta eli sitä ei ole hyväksytty lääkkeeksi.\nSähkösavukenesteille on tupakkalaissa useita laatuvaatimuksia: valmistuksessa saa käyttää vain puhtaita ainesosia, jotka eivät aiheuta riskiä ihmisen terveydelle kuumennetussa eivätkä kuumentamattomassa muodossa. Makua tai höyryn ominaisuuksia muuttavia lisäaineita ei saa käyttää.\nTupakkalaissa sähkösavukkeet ja niissä käytetyt nesteet rinnastetaan tupakkatuotteisiin: myynti on luvanvaraista, niitä ei saa myydä tai muutoin luovuttaa eikä välittää alle 18-vuotiaalle, niitä ei saa markkinoida, eikä pitää esillä myyntipaikoissa. Myös käyttökiellot vastaavat savukkeita.\nSähkösavukkeiden käyttö altistaa sivulliset ilmaan vapautuvalle höyrylle. Tämän altistumisen vaikutuksista terveyteen ei ole juurikaan tietoa. Kokeellisessa asetelmassa on osoitettu nikotiinillisen sähkösavukkeen käytön tuottavan ympäröivään ilmaan nikotiinia sisältäviä hiukkasia. Siten sähkösavukkeiden käyttö sisätiloissa aiheuttaa lähellä oleville ihmisille nikotiinialtistuksen, joka voi johtaa nikotiiniriippuvuuden syntymiseen.\nSähkösavukkeen käytön on katsottu olevan potentiaalisesti hyvä keino vähentää tai lopettaa tupakointi, koska sen avulla voi vaikuttaa sekä nikotiiniriippuvuuteen että savukkeen käsittelyyn ja käyttökokemukseen liittyvään psyykkiseen tapariippuvuuteen.\nVaikuttavuudesta lopettamisen apukeinona ei vielä ole riittävästi riippumatonta, tutkittua tietoa.\nGlantz SA, Bareham DW. E-Cigarettes: Use, Effects on Smoking, Risks, and Policy Implications. Annu Rev Public Health 2018;: «PMID: 29323609»PubMed\nArtikkelin tunnus: nix02607


Räntäkuuroihin syytä varautua lauantaina - Kotimaa - Helsingin Sanomat\nRäntäkuuroihin syytä varautua lauantaina\nSää jatkuu viikonloppuna varsin vaihtelevana. Paikallisia, nopeasti kehittyviä sadekuuroja tulee ympäri Suomea, mutta välillä aurinko paistaa, kertoo Helsingin Sanomien meteorologi Ilona Láng.\nPäivän sää 03.05.14\nSää jatkuu viikonloppuna varsin vaihtelevana. Paikallisia, nopeasti kehittyviä sadekuuroja tulee ympäri Suomea, mutta välillä puolestaan aurinko paistaa, kertoo Helsingin Sanomien meteorologi Ilona Láng. Pääkaupunkiseudulla lauantai on pitkälti perjantain kaltainen.


JESAJA 5 Finnish Bible\nBible > Finnish Bible > Isaiah 5\n1Minä veisaan ystävästä, ystäväni veisun hänen viinamäestänsä. Ystävälläni on viinamäki lihavassa paikassa.\n2Ja hän aitasi sen ympärinsä, ja perkasi kivet pois, ja istutti parhaat viinapuut, ja rakensi myös siihen tornin, ja pani sinne viinakuurnan, ja odotti sen viinamarjoja kantavan; vaan se kantoi pahoja marjoja.\n3Te Jerusalemin asujat ja Juudan miehet, tuomitkaat siis nyt minun ja viinamäkeni välillä.\n4Mitä olis enempi viinamäelleni tekemistä, jota en minä hänessä tehnyt ole? Miksi hän kantoi pahoja marjoja, kuin minä odotin hänen viinamarjoja kantavan?\n5Ja nyt minä tahdon teille ilmoittaa, mitä minä tahdon viinamäelleni tehdä: hänen aitansa pitää otettaman pois, että hänen pitää autiona oleman, ja hänen muurinsa pitää särjettämän, että hän tallattaisiin.\n6Minä tahdon sen saattaa autioksi, ettei kenkään pidä hänessä leikkaaman eli kaivaman, vaan ohdakkeita ja orjantappuroita pitää hänessä kasvaman: ja tahdon pilviä kieltää satamasta hänen päällensä.\n7Mutta Herran Zebaotin viinamäki on Israelin huone, ja Juudan miehet hänen suloinen istuttamansa. Hän odottaa oikeutta, ja katso, ei ole muuta kuin väkivaltaa, vanhurskautta, niin on sula valitus.\n8Voi niitä, jotka yhden huoneen toisen tykö vetävät, ja yhden pellon toisen tykö saattavat, siihen asti ettei enää siaa ole, asuaksenne yksinänne maan päällä!\n9Nämä ovat (sanoo) Herra Zebaot minun korvilleni tulleet: mitämaks, ellei ne monet huoneet tule kylmille, ja ne suuret ja kauniit jää ilman asujia;\n10Sillä kymmenen viinamäen sarkaa pitää vaivoin yhden batin antaman; ja gomer siemeniä tekee ainoastaan ephan.\n11Voi niitä, jotka varhain huomeneltain ylhäällä ovat, juopumusta noutelemaan, ja istuvat hamaan yöhön asti, että he viinasta palavaksi tulisivat!\n12Joilla ovat kanteleet, harput, rummut, huilut, ja viinaa heidän pidoissansa; ja ei katso Herran tekoa, eikä tottele hänen käsialaansa.\n13Sentähden pitää minun kansani vietämän vankeuteen, ettei heillä ole ymmärrystä; ja hänen kunniallistensa täytyy nälkää kärsiä, ja heidän yhteinen kansansa kuivua janoon.\n14Sitä varten on helvetti sielunsa lavialta avannut, ja hänen kitansa on ammollansa ilman määrää, mennä sinne alas sekä heidän kunniallisensa että yhteisen kansansa, sekä heidän rikkaansa että riemullisensa;\n15Että jokainen itsensä notkistais ja kukin nöyryytettäisiin; ja koreiden silmät myös nöyryytetyksi tulisivat.\n16Mutta Herra Zebaot pitää tuomiossa ylistettämän, ja pyhä Jumala pitää vanhurskaudessa pyhitettävän.\n17Silloin pitää lampaat tavallansa kaittaman, ja muukalaiset pitää itsensä elättämän lihavain aukiudessa.\n18Voi niitä, jotka itsensä sitovat valheen nuoralla yhteen vääryyttä tekemään, ja niinkuin ratasten köydellä syntiä tekemään!\n19Ja sanovat: anna hänen tekonsa rientää ja pian tulla, sitä nähdäksemme: lähestyköön ja tulkoon Israelin pyhän aivoitus, että me sen tietäisimme.\n20Voi niitä, jotka pahan hyväksi ja hyvän pahaksi sanovat; jotka pimeydestä valkeuden, ja valkeudesta pimeyden tekevät, jotka karvaasta makian, ja makiasta karvaan tekevät.\n21Voi niitä, jotka viisaat olevinansa ovat, ja itsensä toimellisina pitävät!\n22Voi niitä, jotka jalot ovat viinaa juomaan, ja juomassa kilvoittelevat!\n23Jotka jumalattoman lahjain tähden vanhurskauttavat, ja kääntävät vanhurskasten oikeuden pois heiltä:\n24Sentähden niinkuin tulen hehku korren kuluttaa, ja liekki sivaltaa akanat pois: aivan niin pitää heidän juurensa mätänemän, ja heidän vesansa hajooman pois niinkuin tomu; sillä he katsovat Herran Zebaotin lain ylön, ja pilkkaavat Israelin pyhän sanat.\n25Sentähden Herran viha julmistuu kansansa päälle, ja hän ojentaa kätensä heidän päällensä, ja lyö heitä, niin että vuoret vapisevat ja heidän ruumiinsa on niinkuin loka kadulla. Ja kaikissa näissä ei hänen vihansa lakkaa, vaan hänen kätensä on vielä ojennettu.\n26Sillä hän nostaa lipun ylös kaukana pakanain seassa, ja viheltää niille maan ääristä: ja katso, he tulevat äkisti ja nopiasti.\n27Ei ole kenkään heistä väsynyt eli heikko, eikä kenkään torku eli makaa; ei myös päästä kenkään vyötä lanteestansa, eikä kenenkään kengänrihmoja rikota.\n28Sillä heidän nuolensa ovat terävät, ja kaikki heidän joutsensa jännitetyt; heidän orittensa kaviot ovat niinkuin limsiä, ja heidän ratastensa pyörät niinkuin tuulispää.\n29He kiljuvat niinkuin jalopeurat, ja kiljuvat niinkuin nuoret jalopeurat. He kilistelevät ja tempaavat saaliin, ja omistavat sen, ettei kenkään sitä saa jälleen.\n30Ja silloin pauhataan heidän ylitsensä niinkuin meri pauhaa. Koska silloin katsotaan maan päälle, katso, niin on pimeys ahdistuksesta, ja ei valkeus paista silleen heidän ylitsensä.


Hotelli Bohemia Suites & Spa, Playa del Ingles | TUI.fi\n4,5 /5 2027\nKeskustaan/Ostoksille 700 m/300 m\nBohemia Suites & Spa Playa del Inglesissä on korkeatasoinen boutique- ja designhotelli. Kaikki on täällä huolella mietittyä ja hotellin sisustus on moderni. Asiakkaiden keskuudessa hotelli onkin arvostettu ja saanut hyvää palautetta.\nTäällä asut yhdellä Playa del Inglesin rauhallisimmista alueista, mutta samalla lähellä kaikkea mitä alueella on tarjottavanaan.\nHemmottele itseäsi Siam Spassa\nBohemia Suites & Span kuntosalilta avautuu näköala allasalueelle. Hotellilla on muun muassa sauna ja höyrysauna. Siam Spassa on tarjolla thai-hierontaa, hamam sekä valikoima terveys- ja kauneushoitoja.\nAllas- ja rantaelämää\nAllasalueella on kaksi merivesiallasta ja kivenheiton päässä on Playa del Inglesin ranta, jos oleilet mieluummin rannalla.\nBohemia Suites & Spa -hotelliin ovat tervetulleita yli 18-vuotiaat.\nOsoite Avenida Estados Unidos 28, 35100 Playa del Ingles, Gran Canaria, Spain.\nPuhelin +34 -928 56 34 00\nBuffetaamiainen sisältyy matkan hintaan. Lisäpalveluna voit varata puolihoidon, johon sisältyy menupäivällinen. Ateriat tarjoillaan ravintola Dunesissa maatasossa.\nJos varaat lisäpalveluna puolihoidon sisältyy hintaan joulupäivällinen 25.12. ja uudenvuodenpäivällinen.\nHuoliteltu pukeutuminen päivälliselle, ei shortseja eikä rantatossuja.\nTalon korkeimmalla kohdalla sijaitsevassa yläloungessa voit nauttia vaikka drinkin ja samalla ihailla näkymää Maspalomasin hiekkadyyneille.\nPankkiautomaatille 400 m\nLämmitetty uima-allas ajalla: 1/11-15/4, 23 C\nAikavälillä 2019-10-03 - 2020-05-01\nSuihku, Ylimmissä kerroksissa\nSuuri parveke, Merinäköala


Hvarin saari, yhden makuuhuoneen huoneisto hiljattain rakennetussa rakennuksessa\nYhden makuuhuoneen huoneisto sijaitsee hiljattain rakennetun pienen rakennuksen ensimmäisessä kerroksessa pohjoiseen päin osittaisella merinäköalalla. Suunniteltu rakennus koostuu pohjakerroksesta, ensimmäisestä ja toisesta kerroksesta, joista jokaisessa kerroksessa on kaksi huoneistoa, ja toisessa kerroksessa on tilava kattohuoneisto, jossa on yhteensä viisi huoneistoa.\nKyseinen huoneisto koostuu:\nNETTOALUE: APARTMENT 3 (WEST) = 66,30m2\n1. Käytävä 6.00 m2\n2. Keittiö, ruokailuhuone ja olohuone 35,00 m2\n3. Kylpyhuone 5.30 m2\n4. Makuuhuone 15,00 m2 < 5. Terassi 20,00 x 0,25 = 5,00 m2 Jokaisessa huoneessa olevan lattialämmityksen lisäksi olohuoneessa on oma ilmastointilaite ja makuuhuone. Jokaisessa rakennuksen huoneistossa on erillinen sisäänkäynti ulkopuolelta. Myydään kalustamattomana, saniteettitavarat mukana. Pääsy rakennukseen on olemassa olevalla tiellä tontin pohjoispuolella. Tontin viestintäkäytävät on päällystetty kivilaatoilla, samoin kuin tontin kehäseinät. Muualle tontille rakennetaan puutarhoja, joissa on alkuperäisiä Välimeren kasveja. Etäisyys kylän keskustasta on n. 1 km.\nHuoneet - 4 Kylpyhuoneissa - 2 Asuinalue - 107 m2 Kaksikerroksinen neljän makuuhuoneen asunto Split alueella 107 m2 (läheisyys Länsiranta), joka sijaitsee eteläpuolella rakennuksen… Tarkemmat tiedot\nSplit, kaksikerroksinen neljän makuuhuoneen huoneisto Split


20.06.2013 Kadettien EM-kilpailut 19.06.2013 Molskille uusi toimitussihteeri 19.06.2013 Veteraanien MM-kisat 15.06.2013 Suomi-Viro maaottelu ja FFC 4/4 15.06.2013 Tulospörssi 2013 Sivustolla on 85 vierasta Suomen Painiliitto ry\tKadettien EM-kilpailut 05.06.2013 Kadettien (alle 17v.) EM-kilpailut painitaan Montenegron Barissa 18. - 23.6.2013.Suomalaisten ottelutTo 20.6. 49 kg: Janika Vakkila - Ani Nazarashvili GEO ypv 7-0Janika - Maryana Kolos... Lue Lisää Veteraanien MM-kisat 19.06.2013 Veteraanien MM-kisat Sarajevossa (BIH) 1.-6.10.2013\nKauhajoella 6.7.2013 pidettävien veteraanien epävirallisten SM-kilpailujen... Lue Lisää Toimiston aukioloajat kesällä 19.06.2013 Painiliiton toimisto on avoinna kesällä seuraavasti:\nToimisto suljettuna torstaina 20.6.\nToimisto on juhannuksesta lähtien heinäkuun ajan avoinna tiistaista torstaihin.\nMuina... Lue Lisää Molskille uusi toimitussihteeri 18.06.2013 Painiliiton Molski-lehden tekovastuu ja lehden toimitussihteerin tehtävät ovat siirtyneet pitkään vetovastuussa olleelta tiedotuspäällikkö Hannu Kiminkiseltä... Lue Lisää Junioreiden EM-kilpailut 14.06.2013 Junioreiden EM-kilpailut painitaan Makedonian Skopjessa 2. - 7.7.2013.\nJoukkueen kutsu (päivitetty 9.6. klo... Lue Lisää Lisää ajankohtaisia artikkeleita


Yhteystietoryhmän kanssa jakaminen reaaliajassa\nHuoneet ovat paikkoja, jossa voit keskustella ryhmän kanssa sekä jakaa valokuvia, videoita, kalentereita ja muuta. Uuden huoneen luominen\nTärkeää: Vain Windows Phone 8 -puhelimen omistavat yhteystiedot voivat liittyä huoneeseen. Kun luot huoneen, olet huoneen omistaja. Kaikki muut huoneen jäsenet ovat vieraita. Napauta aloitusnäytössä Ihmiset-ruutua. Napauta yhdessä-valikossa > Huone. Syötä huoneen nimi ja napauta . Napauta ja valitse sitten huoneeseen kutsuttava yhteystieto. Toista tämä kutsuaksesi lisää yhteystietoja huoneeseen. Huomautus: Kutsut huoneeseen lähetetään tekstiviestitse. Kun olet valmis, napauta . Yhteystietojen kutsuminen huoneeseen\nNapauta huonetta, jonne haluat kutsua yhteystietoja. Huomautus: Et voi kutsua henkilöitä, ellet ole huoneen omistaja. Napauta > . Napauta sitä yhteyshenkilöä, jonka haluat kutsua. Kutsu toinen yhteystieto napauttamalla . Kun olet valmis, napauta . Kutsumasi yhteystieto saa tekstiviestin, jossa on linkki huoneeseesi.\nHuoneiden painikkeiden järjestys\nJärjestele asiat uudelleen. Voit järjestää huoneen jäsenten painikkeet haluamallasi tavalla. Napauta huonetta, jota haluat muuttaa. Pidä painettuna yhteystietoa, kunnes painike leijuu. Vedä sitten painike uuteen paikkaansa. Kun olet valmis, paina . Huoneen hallinta\nTärkeää: Voit hallita vain luomaasi huonetta. Napauta huonetta, jota haluat hallita. Napauta . Voit: Muuta huoneen nimi.\nLisää tai poista vieraita.\nNapauta huonetta, josta haluat lähteä. Huomautus: Et voi lähteä huoneesta, jos olet sen omistaja. Napauta > lähde huoneesta > lähde. 1


Alakoulun opettajat, lukiolaiset ja historian harrastajat internet-tiedon hyödyntäjinä. Kansallisen digitaalisen kirjaston käyttäjätutkimus\nTämä tutkimus syntyi Kansallinen digitaalinen kirjasto -hankkeen käytettävyystyöryhmän toimeksiannosta ja on jatkoa aikaisemmin julkaistulle hankkeen asiakasliittymän palvelukonseptin testaamiselle. Työn tarkoituksena oli analysoida Kansallisen digitaalisen kirjaston palvelukonseptin hyödyllisyyttä ja tarpeellisuutta sekä kartoittaa vaatimuksia, joita ryhmät asiakasliittymälle asettavat. Tarpeellisuutta ja hyödyllisyyttä lähestyttiin tutkimuksessa viiden kysymyksen avulla: Minkä aineiston hyödyntämisestä tai mistä tehtävästä käyttö lähtee? Mitä ominaisuuksia käyttäjät toivoisivat? Miten muistiorganisaatioiden digitaaliset kokoelmat käsitetään ja jäsennetään? Miten käyttäjät arvioivat internet-aineistojen luotettavuutta? Miten tekijänoikeudet ja erilaiset käyttörajoitukset vaikuttavat käyttäjien tiedonhankintaan ja -käyttöön?\nTutkimuksen kohderyhmiksi valittiin alakoulun luokanopettajat, historian harrastajat ja lukiolaiset. Kustakin ryhmästä haastateltiin viittä henkilöä. Aineisto kerättiin puolistrukturoidulla haastattelulla vuoden 2010 huhti- ja toukokuussa. Haastattelurunkojen tekemisessä käytettiin apuna tiedonhankinnan jäsennystä. Haastatteluissa käsiteltiin kohderyhmien tiedontarpeita ja heidän käyttämiään tiedonlähteitä ja kanavia, lähteiden ja kanavien valintaa informaatiohorisontista sekä lähteiden luotettavuuden merkitystä ja arviointia. Haastattelut litteroitiin ja jaettiin tutkimuskysymysten mukaisiin luokkiin, joista pyrittiin tunnistamaan keskeisiä teemoja. Teemoja verrattiin aikaisempaan tutkimukseen luotettavuuden parantamiseksi.\nTutkimuksessa selvisi, että erityisesti opettajat ja historian harrastajat tarvitsevat laajasti erilaisia aineistoja ja siten Kansallisen digitaalisen kirjaston sisällöt ovat heille todennäköisesti hyödyllisiä. Opettajille ja lukiolaisille hyötyä on erityisesti luotettavasta ja ymmärrettävästä aineistosta, kun taas historian harrastajia kiinnostaa sekä alkuperäislähteet että niitä tulkitsevat toisenkädenlähteet. Hakuominaisuuksista suosituin on Google -tyyppinen yksinkertainen haku, mutta hakutuloksesta eteenpäin vieviä selailuominaisuuksia arvostetaan myös. Lisäksi aineiston tulisi linkittyä sekä sisäisesti että ulkoisiin palveluihin. Kirjastojen, arkistojen ja museoiden digitaaliset kokoelmat eivät olleet haastatelluille kovinkaan tuttuja eikä aineistoa jäsennetty organisaatioiden mukaan. Näiden organisaatioiden tarjoamat kokoelmat koettiin kuitenkin luotettaviksi. Yhdistetty palvelu voi helpottaa käyttäjien tiedonhankintaa tarjoamalla kaikki aineistot samasta paikasta. Käyttäjien on tällöin mahdollista löytää aineistoja, joita he eivät ole aiemmin ymmärtäneet käyttää. Kuitenkin erityisesti opettajien ja lukiolaisten sekä aloittelevien harrastajien kohdalla tämä edellyttää, että palvelu ohjaa juuri oikeiden aineistojen äärelle. Aikaisempaan tutkimukseen verrattuna tuloksista ei löytynyt merkittäviä poikkeamia, joten tutkimuksen luotettavuus on hyvä.\nAsiasanat:internet, käyttäjätutkimus, opettajat, lukiolaiset, harrastajat


Kirjoittaja Aihe: Estee Lauder (Luettu 47586 kertaa)\n« Vastaus #180 : 10.02.12 - klo:21:19 »\nNiille jotka etsivät täydellistä vihreää silmämeikkipalettia vinkkaan Estee Lauderin uudehkosta Emerald Oasis-paletista. Uudistuneet paletit olivat ainakin minulta menneet täysin ohi. Samanlaisella ns. pohjaratkaisulla kuin Blue Dahliassa löytyy useampi uusi paletti.\n« Vastaus #181 : 15.02.12 - klo:20:12 »\nKävin tänään ostamassa tuon Estee Lauderin Double Wear-mascaran, kun oli kanta-asiakastarjouksena Stockmannilla. Ensikokeilun perusteella en kyllä pettynyt ostokseen. Vaikka hutaisin sitä ripsiini ihan kokeilumielessä ja ilman taivutuksia, ripsistä tuli selvästi näyttävemmät kuin ilman ripsiväriä. Lisäksi ei kerrostamisestakaan huolimatta klimpannu ripsiä yhtään. Pitänee huomenna testailla sitten töissä, kuinka hyvin pysyy suttaamatta.\n« Vastaus #182 : 09.06.12 - klo:12:17 »\nOnko joku ostanut uudistuneen Double Wear -peiteaineen? Ajattelin, että se olisi uudistunut vain sävyjensä ja pakkauksen osalta, mutta tämähän vaikuttaa jotenkin paksummalta ja hajukin on melko hirveä. Tietäisikö joku, onko peiteaineen sisältöönkin koskettu? Mietin jo, olenko saanut jonkun pilaantuneen kappaleen.\n« Vastaus #183 : 09.06.12 - klo:18:48 »\n^Muistan lukeneeni jostain meikkiblogista, että koostumustakin on muutettu, jos en ihan väärin muista, uudempi versio on ohuempi.\n« Vastaus #184 : 17.06.12 - klo:08:34 »\nButterfly, miltä tuo peiteaineen uusi koostumus vaikuttaa käytössä? Pysyykö paikallaan, kerääntyykö juonteisiin? Millainen on peittävyys verrattuna aikaisempaan koostumukseen? Onko edelleen sk 10?\nEntä miten nuo uudet sävyt menevät? Olen itse käyttänyt vaaleinta talvisin ja toiseksi vaaleinta kesäisin, ovatkohan sävyt muuttuneet radikaalistikin?\nTuo on ollut jo pitkään lempipeiteaineeni silmänalusille. Harmi, että koostumusta on menty muuttamaan.\n« Vastaus #185 : 26.06.12 - klo:18:09 »\nOstin ekaa kertaa DW-peittarin parisen viikkoa sitten. Hieman pettymys.. Silmänalusilla toimii, mutta nenänpielissä ei pysy! Ihoni on nyt jotenkin villiintynyt kiiltelemään ihan kamalasti, joten pysyvyyden kanssa on muidenkin peiteaineiden kanssa ongelmia.\nSPF on vieläkin 10, koostumus yllättävän ohutta. Mielestäni testerissä vaikutti paksummalta (?). Itsellä käytössä 01 light, Stockalla oli lisäksi vieläkin vaaleampi mielestäni hieman punaiseen taittuva sävy, sekä tummempi 02.\n« Vastaus #186 : 09.07.12 - klo:10:19 »\nOnko kokemuksia Estēe Lauderin Sumptuous Extreme ripsiväristä? Tarvitsen pian uuden ripsarin ja tuo olisi laivalla tarjouksessa jonne lähden parin viikon päästä.\n« Vastaus #187 : 09.07.12 - klo:14:01 »\nLainaus käyttäjältä: Jonsu - 09.07.12 - klo:10:19\nOn kokemuksia Sumptuous Extremestä: en osta enää muuta, mielestäni ehdottomasti paras ripsari. Tulee pitkät ja tuuheahkot ripset, lähtee suihkussa pois, niin ettei tarvitse käyttää silmämeikin poistoainetta (toisin kuin esim. Diorshow).\nMuutenkin Estee Lauderin kosmetiikkatuotteet on todella laadukkaita, olen siirtynyt pikku hiljaa Estee Lauder-faniksi.\n« Vastaus #188 : 04.08.12 - klo:17:54 »\nSokoksella oli myynnissä kokeilukokoinen pakkaus (15 ml/19,90) sävyttävästä päivävoiteesta eli DayWear Sheer tint release advanced multi-protection anti-oxidant moisturizerista. En voinut vastustaa kiusausta, koska olen aiemmin tätä täysikokoisen tuubin käyttänyt ja tuolloin pidin tuotteesta kovasti. Sävy on tosi nätti ja passaa kasvoilleni hyvin eikä voide ole liian rasvainen eli sopii normaalille iholle (ja rasvoittuvalle t-alueelle) ihan hyvin.\nSitä en laskenut, miten tämän pienemmän pakkauksen litrahinta suhteutuu normaalikokoisen litrahintaan, vaan nappasin tämän hyllystä ihan siksi, että kiva päästä taas käyttämään hyvää tuotetta ja vähän vastaavanlainen toinen tuote jo löytyy myös kaapista (siis Kanebon sävyttävä geeli), joten isompaa tuubia en EL:stä edes tällä hetkellä olisi tarvinnut.\n« Vastaus #189 : 24.08.12 - klo:12:10 »\nOlen aivan rakastunut Sumptuous Extreme mascaraan. Enää en muita osta. Aivan täydelliset ripset. Ostin tuon siis laivalta, mutta onko nettikauppoja mistä saisi halvemmalla? Laivan normihinta 29,90 on aika suolainen, tuo oli tarjouksessa kun ostin niin 23,90\n« Vastaus #190 : 24.08.12 - klo:12:24 »\nLainaus käyttäjältä: Hilippa - 04.08.12 - klo:17:54\nTämä on ollut mun luottotuote jo 5 vuotta, kertakaikkiaan ihan täydellinen mun iholle. Tekee todella nätin, luonnollisen sävyn, tuntuu hyvältä, eikä aiheuta mulle mitään näppylöitä tms. Rrrrrrakastan\nNäin myös tuon tarjouksen Sokoksella, mutta anoppi oli onneksi juri ostanut mulle täyden putilon pian loppuvan tilalle lahjaksi, joten suolaisen pikkupurkin hinta jäi kauppaan.\nMä ostan tuota ystävän kautta, tuo mulle laivalta aina tarvittaessa, joten normaalihinnoilla en ole tuota koskaan kylläkään ostanut.\n« Vastaus #191 : 08.09.12 - klo:12:43 »\nAjattelin kysäistä mistä nettikaupasta ostatte Estee Lauderin tuotteita? Muutama meikkipaletti kiinnostaisi kovasti mutta niillä ei ole lainkaan maahantuntia\n« Vastaus #192 : 10.07.13 - klo:14:53 »\nKokemuksia Estee Lauderin Double Wear Zero Smudge -ripsarista?\nTämä on seuraavana mun hankintalistalla, mutta MUA:ssa tätä tuotetta oli haukuttu aika paljon. Tuntuu jakavan mielipiteet. Jos jollakulla on komemusta tästä, kuulisin mielelläni kannattaako ostaa!\n« Vastaus #193 : 11.07.13 - klo:09:00 »\n^Mä oon tykänny ja käyttäny vuosien varrella useamman. Mikään 38-tyyppinen ripsari ei tee hiukeita ripsiä, mutta miellyttävin tuo on käytettävyydeltään ollut, koska harja on hyvä ja väri lähtee helposti pois rasittamatta ripsiä.\n« Vastaus #194 : 11.07.13 - klo:13:00 »\nOk, kiitos! Osaatko verrata tätä esim. Cliniquen Lash Poweriin tai Kanebon 38:een? Millä tavalla eroaa niistä, vai eroaako mitenkään?


Ennakoivaa hengenpelastusta tai sitten ei... - Kirjailijan häiriöklinikka - Vuodatus.net\nLähdin aamulla aikaisin miehen kanssa kävelylle. Kun kävelimme Aurajoen rantaa, huomasimme vastarannalla hoipertelevan nuorukaisen, joka keikkui lähellä pengerryksen reunaa. Pysähdyimme katselemaan. Tyyppi jäi huojumaan joen partaalle, taittui kaksin kerroin kuin olisi ollut aikeissa oksentaa jokeen. Mietimme että ei kai se nyt vaan tipahda. Jatkoimme matkaa, mutta vilkuilimme vastarannalle. Poika näytti nyykähtäneen istualleen ja nuokkui pengerryksellä, huppu päässä, kädet maihinnousuhousujen taskuissa.\nMielessä kävi monenlaisia ajatuksia. Me olimme itse asiassa menossa ihan toiseen suuntaan ja kuka noista tuollaisista tyypeistä tietää, mikä sekopää narkkari lienee, linkkuveitsi valmiina mikäli joku sattuisi lähietäisyydelle. Mutta siis kun juuri oli ollut lehdessä juttua, että ihmisiä tipahtelee jokeen, eivätkä ne pääse sieltä omin avuin ylös. Eipä siitä taida olla kauaakaan kun juuri joku hukkui. Niin että pakkohan meidän oli mennä katsomaan.\nKun kävelimme takaisinpäin, ylitimme sillan ja oikaisimme puiston läpi tyyppiä kohti,\nrekisteröin omia tuntemuksiani. Onko tämä jotain ylireagointia, häiritsenkö kenties, kuuluuko tämä minulle ja entä jos tyyppi on vaarallinen?\nMies meni pojan taakse, kosketti häntä selkään, sanoi että hei, älä nuoku tässä penkereellä, tiput vielä jokeen. Tokkurainen poika säpsähti hereille, mumisi joo ei kai tässä mitään, katseli hämmentyneenä ympärilleen. Minä sanoin, että mene tuohon penkille nukkumaan. Vahdimme, kun poika toikkaroi vähän matkan päähän ja nyykähti lähimmälle puistonpenkille. Jätimme sen siihen.\nJälkeen päin tuli mieleen, että entä jos seuraavan päivän lehdessä on juttu. Hupparipoika on nähty viimeksi sunnuntaiaamuna Aurajoen rannassa keski-ikäisen pariskunnan seurassa. Miehen oli nähty tönäisevän poikaa. Nainen oli sanonut pojalle jotain. Sen jälkeen pojasta ei ole ollut havaintoja. Turkulaisen pariskunnan liikkeistä jotain tietäviä pyydetään ottamaan yhteyttä poliisiin...\nLähettänyt: - 1.7.2007 klo 20.41


Moderni Rana kuppituoli - Kalustekauppa.com - Kalustekauppa\nTarjoushinta 38 €\n19,17 € / kk 3 kk:n osamaksu\n10,30 € / kk 10 kk:n osamaksu\n8,71 € / kk 20 kk:n osamaksu\n8,08 € / kk 30 kk:n osamaksu\n10,30 € / kk\n8,71 € / kk\nTodella tyylikäs kuppituoli eri väreillä! NYT EDULLISESTI\nTyylikäs ja tukeva Rana kuppituoli nyt edullisesti\nTyylikäs ja trendikäs Rana kuppituoli puujaloilla. Mukavan kevyt, mutta kuitenkin mahtavan tukeva. Tuolissa on mukava istua. Tuolin jalat käsittelemätöntä puuta. Istuinosa on laadukasta ja joustavaa ABS-muovia. Värivaihtoehdot: punainen, keltainen, valkoinen, musta ja vihreä.\nIstuin- ja selkänoja joustavaa ABS-muovia\nTuolin jalat luonnonväristä pyökkipuuta\nJalkojen pohjassa valmiina muovi, joka kiinnitetty puuhun ruuvilla\nTuoli toimitetaan osina paketissa, pakattu pahvilaatikkoon. Mukana kasausohjeet.\nArvostelet tuotteen:Rana kuppituoli


Maailman vanhimpien aivojen arvoitus saattoi ratketa | Natgeo.fi\nperjantai 8. huhtikuuta 2011 teksti James Owen, National Geographic News\nTutkijat ovat saattaneet selvittää ainakin osittain, kuinka Britannian vanhimmat tunnetut ihmisaivot tulivat ”säilötyiksi” mutaan noin 2 500 vuotta sitten.\nArkeologit kaivoivat ikivanhan, hyvin säilyneen aivomassan esiin Englannin Yorkista jo vuonna 2008. Asiantuntijat alkoivat jo pian selvittää sitä, miksi ne olivat säilyneet niin hyväkuntoisina.\nUudessa tutkimuksessa ei havaittu mitään kemiallisia merkkejä tarkoituksellisesta säilömisestä sen paremmin palsamoinnilla kuin savustamallakaan.\nSen sijaan ryhmä arvelee aivojen hautautuneen nopeasti paksua, märkää savea sisältäneeseen kuoppaan.\nViileys ja alhainen happipitoisuus edesauttoivat mahdollisesti aivojen säilymistä, kertoo Journal of Archaeological Sciencessa maaliskuussa julkaistu tutkimus.\nProteiinianalyysin tulokset varmistavat, että vuosiin 673–482 eaa. ajoitetut aivot olivat todellakin ihmisen, sanoo Matthew Collins, Yorkin yliopiston arkeologi ja yksi tutkimuksen kirjoittajista.\n”Suurin osa aivokudoksesta on yhä tallella, mutta sen tilavuus on pienentynyt merkittävästi. Se on menettänyt paljon vettä.”\nRautakauden mies hirtettiin ja mestattiin\nAivojen ja niitä ympäröivän kallon jäänteet viittaavat siihen, että rautakautiset aivot kuuluivat 26–45-vuotiaalle miehelle, joka hirtettiin ja mestattiin sen jälkeen rituaalisesti. Hänen muuta ruumistaan ei ole löydetty.\nPahat murtumat niskassa ja selkänikamissa kertovat leikkausjälkien ohella siitä, että mies hirtettiin ja hänen päänsä leikattiin kuoleman jälkeen irti veistellä tai jollakin muulla terävällä esineellä, kertovat tutkijat.\nOletettavasti kuoleman aiheuttanutta niskavammaa ”kutsutaan joskus hirttomurtumaksi ja se liittyy pitkällä pudotuksella tapahtuneeseen hirttämiseen”, sanoo Jo Buckberry, Bradfordin yliopiston arkeologi ja yksi tutkimuksen kirjoittajista.\n”Yhdessä ja samassa niskanikamassa on kaikkiaan yhdeksän pientä teräaseen viiltoa, jotka kertovat huolellisesti tehdystä mestauksesta”, sanoo Buckberry.\n”Minä arvelen, että tämä henkilö kuoli hirttämisen aiheuttamaan murtumaan. Sen jälkeen hänen päänsä irrotettiin ja laitettiin kuoppaan.”\nViileä, hapeton maa\nSe seikka, että kallon leuka- ja niskaluut olivat ehjiä, osoittaa kallon tulleen haudatuksi tuoreeltaan.\n”Jos kalloa olisi siirretty myöhemmin, pehmytkudos olisi hajonnut”, jolloin leuka ja niskanikamat olisivat irronneet, sanoo Buckberry.\nRyhmän mukaan viileys ja alhainen happipitoisuus ovat nopean hautaamisen lisäksi edesauttaneet aivojen säilymistä.\nViileys hidasti aivokudoksen entsyymien hajoamista ja maaperän vähähappisuus vähensi mikrobitoimintaa, huomauttaa Matthew Collins.\nRuumiista irtautuminen saattoi olla hyödyksi\nMyös se, että aivot olivat erillään ruumiista, saattoi suojella aivoja hajoamiselta.\n”Maahan haudattuja ihmisiä syödään yleensä sisältä päin”, sanoo Collins. ”Vatsan bakteerit ovat ihmisen kuoleman jälkeenkin aika nälkäisiä.”\nKyseiset bakteerit leviävät ruuansulatuselimistöstä verisuoniston kautta koko ruumiiseen ja syövät ympäröivän kudoksen.\n”Tässä tapauksessa veri valui ulos mestatusta päästä, joka ei sen jälkeen ollut yhteydessä ruuansulatuskanavaan.”\nKoko totuus ei vieläkään selvillä\nNämä teoriat eivät vieläkään selvitä täysin, miksi aivot ”eivät menneet mössöksi”, sanoo Collins.\n”Se on omituista, koska yleensä aivot ovat yleensä nopeimpia hajoamaan”, hän sanoo. ”Niiden sisällä on täytynyt tapahtua jotain, mitä emme ymmärrä.”\nSelvittääkseen ilmiötä tarkemmin tutkijat ovat haudanneet sianpäitä kyseiseen esiroomalaiseen kohteeseen ja sen ympärille simuloidakseen mahdollisia tapahtumia.\nTarjottimella 2 500 vuotta vanhat aivot.


BLUES sänkypaketti - Karup Design - Futonnetti.fi\nEtusivu / Kaikki tuotteet / BLUES sänkypaketti\nBLUES sänkyrungon pääty nousee asteittain 48° kulmaan. Kuvassa myös luonnonvalkoinen futonpatja.\nBLUES sänkyrunko. Kuvassa myös luonnonvalkoinen futonpatja.\nBLUES sänkyrungon pääty nousee asteittain 48° kulmaan.\nBlues sänkypakettiin sisältyy Blues-sänkyrunko, Comfort-futonpatja sekä Top Cover Cotton -petauspatja.\nBlues-rungon ulkomitat 140 x 200. Korkeus 36 cm. Päätyosa nousee portaittain 48° asentoon.\nMateriaali SFC-sertifioitua, lakattua massiivimäntyä. Rungon väri musta.\nComfort-futonpatjan koko 140 x 200 cm. Paksuus 16 cm.\nBLUES-sänkypaketin hinta sisältää rungon säleineen, Comfort-futonpatjan sekä Top Cover Cotton -petauspatjan.\nToimitusmyynti. Runko toimitetaan osina. Toimitusaika noin 4 - 7 viikkoa. Tietoa toimitusaikojen mahdollisista muutoksista voi lukea Ajankohtaista-sivulta. Toimitus kotiovelle 59,90 €